ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

ภาวะผู้นำและวิสัยทัศน์

สร้างสรรค์คุณค่าวันนี้ เพื่ออนาคตที่ดีกว่า ด้วยการพัฒนาผลิตภัณฑ์ให้เป็นเลิศ และยึดหลักธรรมาภิบาล

นโยบายคุณภาพ

มุ่งมั่น พัฒนา ต่อเนื่อง

ครบเครื่อง ความพอใจ ลูกค้า

หลากหลาย แม่นยำ นำหน้า

คุณภาพ ส่งมอบ ราคา

รักษา สิ่งแวดล้อม พร้อมใจ

นโยบายความเป็นส่วนตัว (Privacy Notice)

บริษัท เอเซียไฟเบอร์ จำกัด (มหาชน)
ได้ตระหนักถึงการจัดการและคุ้มครองข้อมูลส่วนบุคคลอย่างเหมาะสม
เป็นความรับผิดชอบที่สำคัญและจำเป็นต่อการรักษาความไว้วางใจของเจ้าของข้อมูลแก่บริษัท
เพื่อตอบสนองความรับผิดชอบนี้ บริษัทจะปฏิบัติตามกฎหมายคุ้มครองข้อมูลส่วนบุคคล
และจะดำเนินการจัดการ และปกป้องข้อมูลส่วนบุคคลอย่างเหมาะสม ตามนโยบายนี้

นโยบายความเป็นส่วนตัวฉบับนี้ ให้เริ่มใช้ตั้งแต่วันที่ 27 พฤษภาคม 2563 โดยมีรายละเอียด
ดังต่อไปนี้

1. การรวบรวม การจัดเก็บ วัตถุประสงค์ การใช้ และการเปิดเผยข้อมูลส่วนบุคคล 

เจ้าของข้อมูล รับทราบ ตกลง และให้ความยินยอมเกี่ยวกับการรวบรวม การจัดเก็บรวบรวม
ตามวัตถุประสงค์ของบริษัท เพื่อใช้ในการเข้าถึงข้อมูล การสื่อสาร หรืออื่น ๆ  ตามที่แจ้งไว้
หรือตามกฎหมายกำหนด การเปิดเผยข้อมูลส่วนบุคคล
บริษัทจะต้องได้รับความยินยอมจากเจ้าของข้อมูลส่วนบุคคล ที่จะนำส่ง
หรือโอนข้อมูลส่วนบุคคลไปยังต่างประเทศ

2. การรักษาความมั่นคงปลอดภัยด้านสารสนเทศ 

บริษัทได้ตระหนักถึงความสำคัญของการรักษาความมั่นคงปลอดภัยของข้อมูลส่วนบุคคลที่ถูกจัดเก็บ ใช้
และเปิดเผย
โดยได้กำหนดให้มีมาตรการในการรักษาความมั่นคงปลอดภัยของข้อมูลส่วนบุคคลที่สอดคล้องกับมาตรฐานสากล
เพื่อป้องกันการสูญหาย การเข้าถึง ทำลาย ใช้ แปลง
แก้ไขหรือเปิดเผยข้อมูลส่วนบุคคลโดยไม่มีสิทธิ หรือโดยไม่ชอบด้วยกฎหมาย        

3. คุณภาพของข้อมูลส่วนบุคคลและการมีส่วนร่วมของเจ้าของข้อมูล 

บริษัทจะจัดให้มีระบบและมาตรการ การตรวจสอบ การปรับปรุงแก้ไขข้อมูลส่วนบุคคลให้ถูกต้อง
เป็นปัจจุบัน สมบูรณ์ และไม่ก่อให้เกิดความเข้าใจผิด อย่างสม่ำเสมอ
เจ้าของข้อมูลสามารถร้องเรียนและรายงานปัญหาเกี่ยวกับข้อมูลส่วนบุคคล เพื่อขอให้บริษัท
แก้ไขปรับปรุงข้อมูลเป็นปัจจุบันให้ถูกต้อง รวมถึงการคัดค้านการเก็บรวบรวมข้อมูล
หรือระงับการใช้ข้อมูลส่วนบุคคลได้

4. การเปิดเผยข้อมูลส่วนบุคคลที่สอดคล้องกับกฎหมาย 

เจ้าของข้อมูลรับทราบและตกลงว่า บริษัทอาจบันทึกเก็บรวบรวม ใช้
และ/หรือเปิดเผยข้อมูลส่วนบุคคลได้ โดยไม่ต้องได้รับความยินยอมจากเจ้าของข้อมูลล่วงหน้า
ทั้งนี้เท่าที่จำเป็นและตราบเท่าที่เป็นไปตามวัตถุประสงค์ของบริษัท และกฎหมาย

5.ความรับผิดชอบของบริษัทฯในการควบคุมผู้ใช้ข้อมูลส่วนบุคคล/ประมวลผลข้อมูลส่วนบุคคล

บริษัทมีสิทธิแต่เพียงผู้เดียวในการประมวลผลข้อมูล ในการอนุมัติการใช้ข้อมูลในแต่ละประเภท
บริษัทตกลงจะเก็บรักษาข้อมูลส่วนบุคคลไว้เป็นความลับ อย่างเคร่งครัด และตกลงจะไม่ยินยอมให้
บุคคลอื่น ใช้ข้อมูลส่วนบุคคลที่บริษัทรวบรวม จัดเก็บไว้ ในกรณีที่มีการใช้ข้อมูลส่วนบุคคลโดยบุคคลอื่น
ที่อยู่ภายใต้การกำกับดูแลของบริษัท
บริษัทตกลงและรับรองว่าการใช้งานโดยบุคคลอื่นดังกล่าวนั้นได้กระทำในฐานะตัวแทนของบริษัทและมีผลผูกพันเสมือนหนึ่งบริษัท
เป็นผู้กระทำการเองทั้งสิ้น

นโยบายต่อต้านการทุจริตคอร์รัปชั่น

  บริษัทมีนโยบายในการดำเนินกิจการ การบริหารงานอย่างมีคุณธรรม ซื่อสัตย์ โปร่งใส
  โดยตระหนักในการ

ต่อต้านการทุจริตคอร์รัปชั่นเป็นสำคัญทุกรูปแบบ เพื่อการพัฒนาอย่างมั่นคงและยั่งยืน

โดยที่การทุจริตคอร์รัปชั่น
มีผลกระทบต่อเสถียรภาพความมั่นคงของบริษัทและอุปสรรคสำคัญต่อการพัฒนาอย่างยั่งยืน
และยังก่อให้เกิดความเสียหายต่อทรัพย์สินบริษัทและผลประโยชน์ของผู้ถือหุ้นอย่างใหญ่หลวงหากไม่มีการป้องกันยิ่งจะส่งผลกระทบต่อความมั่นคงของบริษัท

การทุจริตคอร์รัปชั่น หมายถึง การปฏิบัติหรือละเว้นการปฏิบัติหน้าที่โดยมิชอบด้วยหน้าที่
ซึ่งมีอยู่ตามกฎหมาย ข้อบังคับ คำสั่งของบริษัท คำสั่งของผู้บังคับบัญชา
หรือระเบียบแบบแผนของบริษัท
เพื่อแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น

บริษัทจึงกำหนดแนวทาง เพื่อถือปฏิบัติในการบริหารงานและการปฏิบัติหน้าที่ของกรรมการ ผู้บริหาร
พนักงานทุกระดับ ในการต่อต้านการทุจริตคอร์รัปชั่น ดังนี้

1. ต้องปฏิบัติงานอย่างมีคุณธรรม ซื่อสัตย์ โปร่งใส ชอบด้วยหน้าที่ที่มีอยู่ตามกฎหมาย ข้อบังคับ
คำสั่งของบริษัท คำสั่งของผู้บังคับบัญชาที่มีคำสั่งโดยชอบด้วยกฎหมาย
และระเบียบแบบแผนของบริษัทโดยชอบด้วยกฎหมาย
และจะไม่เข้าไปเกี่ยวข้องกับการทุจริตคอร์รัปชั่น ไม่ว่าโดยทางตรงหรือทางอ้อม

2. ต้องไม่พึงละเลยหรือเพิกเฉย
เมื่อพบเห็นการกระทำที่มีเหตุอันควรเชื่อว่าจะมีการกระทำการทุจริตคอร์รัปชั่นที่เกี่ยวข้องกับบริษัท
ต้องแจ้งให้ผู้บังคับบัญชาหรือบุคคลที่รับผิดชอบทราบและให้ความร่วมมือ

3. บริษัทต้องให้ความเป็นธรรมและคุ้มครองพนักงานที่ปฏิเสธ
หรือแจ้งการทุจริตคอร์รัปชั่นที่เกี่ยวข้องกับบริษัท

4. ผู้กระทำการ ผู้สนับสนุน การทุจริตคอร์รัปชั่น
จะต้องได้รับการพิจารณาทางวินัยตามระเบียบข้อบังคับของบริษัท และต้องถูกดำเนินคดีตามกฎหมาย
หากการกระทำนั่นเป็นความผิดตามที่กฎหมายบัญญัติ

5. กรรมการ ผู้บริหาร และผู้บังคับบัญชาทุกระดับ
ต้องตระหนักถึงความสำคัญในการสร้างความเข้าใจแก่

ผู้ใต้บังคับบัญชาในการปฏิบัติหน้าที่เพื่อการต่อต้านการทุจริตคอร์รัปชั่น
ตามนโยบายการต่อต้านการทุจริตคอร์รัปชั่นฉบับนี้

นโยบายด้านสังคม

1.  จะดำเนินธุรกิจโดยไม่มีการบังคับใช้แรงงานในด้านการกักขัง หน่วงเหนี่ยว
    หรือขู่เข็ญให้ปฏิบัติตาม

2.  ไม่มีการใช้แรงงานเด็ก

3.  ให้เสรีภาพและสวัสดิภาพ โดยปฏิบัติตามมติคณะกรรมการสวัสดิการของบริษัท

4.  ให้ความมั่นใจในการจ้างตาม พรบ.คุ้มครองแรงงาน 2541

5.  สร้างความปลอดภัยและส่งเสริมสุขภาพของพนักงานตามนโยบายความปลอดภัย

6.  บริษัทปฏิบัติต่อพนักงาน ลูกจ้าง โดยไม่มีการเลือกปฏิบัติ หรือล่วงละเมิดในด้านสิทธิส่วนบุคคล

7.  การจ่ายค่าแรง เงื่อนไขการจ้างงานและชั่วโมงการทำงานมีกำหนดเกณฑ์
    และระยะเวลาที่แน่นอนในการจ่ายค่าแรงตามระเบียน

โรงงาน

หลักการทางสังคมดังกล่าวนี้ได้มีการดำเนินการอย่างสม่ำเสมอมาโดยตลอด

นโยบายสิ่งแวดล้อม

บริษัทได้คำนึงถึงความสำคัญของการรักษาสิ่งแวดล้อม
การอนุรักษ์พลังงานและทรัพยากรธรรมชาติที่มีต่อการผลิตที่ยั่งยืน จึงความตั้งใจที่จะดำเนินการ ดังนี้

1.  ปฏิบัติตามกฎหมายและระเบียบที่เกี่ยวข้องกับสิ่งแวดล้อมของประเทศไทย

2.  มีความมุ่งมั่นที่จะป้องกันมลภาวะและปรับปรุงอย่างต่อเนื่อง

ที่จะลดกากของเสียในกระบวนการผลิต

3.  มีความมุ่งมั่นที่จะลดการใช้พลังงาน และทรัพยากรธรรมชาติ

เช่น น้ำ โดยการนำเทคโนโลยีสะอาดมาใช้

4.  ทำการถ่ายทอดนโยบายนี้ให้พนักงานลูกจ้าง และประชาสัมพันธ์ให้สาธารณชนรับทราบ

5.  จัดทำวัตถุประสงค์ เป้าหมาย ให้บรรลุตามนโยบายนี้อย่างมีประสิทธิผล

และจัดให้มีการทบทวนวัตถุประสงค์และเป้าหมายเป็นระยะ ๆ

นโยบายพลังงาน

บริษัทมุ่งมั่นสู่การประหยัดพลังงานสูงสุด ในทุกส่วนขององค์กร
เพื่อเป้าหมายสู่มาตรฐานการจัดการพลังงาน ISO 50001
บริษัทได้นำระบบการจัดการพลังงานมาใช้ในหน่วยงาน
เพื่อช่วยลดผลกระทบจากสภาวะโลกร้อนที่ส่งผลกระทบต่อสิ่งมีชีวิตบนโลก
และเพื่อให้เกิดประสิทธิผลในการอนุรักษ์พลังงานอย่างต่อเนื่องและยั่งยืน ดังนี้

1.  ดำเนินและพัฒนาระบบการจัดการพลังงานอย่างเหมาะสม
    โดยกำหนดให้การจัดการพลังงานเป็นส่วนหนึ่งของการดำเนินงานของบริษัทให้สอดคล้องกับกฎหมายและข้อกำหนดที่เกี่ยวข้อง

2.  ดำเนินการปรับปรุงประสิทธิภาพการใช้ทรัพยากรพลังงานขององค์กรอย่างต่อเนื่องและเหมาะสมกับปริมาณการใช้พลังงาน
    เทคโนโลยีที่ใช้และแนวทางการปฏิบัติงานที่ดี

3.  กำหนดแผนและเป้าหมายการอนุรักษ์พลังงานในแต่ละปีและสื่อสารให้พนักงานทุกคนเข้าใจและปฏิบัติได้อย่างถูกต้อง

4.  ให้ถือว่าการอนุรักษ์พลังงานเป็นหน้าที่ความรับผิดชอบของผู้บริหารทุกระดับและพนักงานทุกคนที่จะให้ความร่วมมือในการปฏิบัติตามกฎหมายและข้อกำหนดที่เกี่ยวข้อง
    ติดตามตรวจสอบและรายงานต่อคณะผู้บริหาร

5.  บริษัทจะทำการจัดซื้อ จัดหาเครื่องจักร เครื่องมือ อุปกรณ์การผลิต และบริการอื่น ๆ ที่จำเป็น
    โดยพิจารณาถึงการใช้พลังงานอย่างมีประสิทธิภาพของผลิตภัณฑ์หรือบริการดังกล่าว

6.  ให้การสนับสนุนที่จำเป็นรวมถึงทรัพยากรด้านบุคลากร ด้านงบประมาณ เวลาในการทำงาน
    การฝึกอบรม และการมีส่วนร่วมในการนำเสนอข้อคิดเห็นเพื่อพัฒนางานด้านพลังงาน

7.  จะทบทวนและปรับปรุงนโยบาย เป้าหมายและแผนการดำเนินงานด้านพลังงานทุกปี
    ในกรณีที่มีการเปลี่ยนแปลงกระบวนการหรือระบบการจัดการพลังงานจะมีการทบทวนตามความเหมาะสม

นโยบายสิ่งแวดล้อม

บริษัทได้คำนึงถึงความสำคัญของการรักษาสิ่งแวดล้อม
การอนุรักษ์พลังงานและทรัพยากรธรรมชาติที่มีต่อการผลิตที่ยั่งยืน จึงมีความตั้งใจที่จะดำเนินการ
ดังนี้

1. ปฏิบัติตามกฎหมายและระเบียบที่เกี่ยวข้องกับสิ่งแวดล้อมของประเทศไทย

2.  มีความมุ่งมั่นที่จะป้องกันมลภาวะและปรับปรุงอย่างต่อเนื่อง
    ที่จะลดกากของเสียในกระบวนการผลิต

3.  มีความมุ่งมั่นที่จะลดการใช้พลังงาน และทรัพยากรธรรมชาติ เช่น น้ำ
    โดยการนำเทคโนโลยีสะอาดมาใช้

4.  ทำการถ่ายทอดนโยบายนี้ให้พนักงานลูกจ้าง และประชาสัมพันธ์ให้สาธารณชนรับทราบ

5.  จัดทำวัตถุประสงค์ เป้าหมาย ให้บรรลุตามนโยบายนี้อย่างมีประสิทธิผล
    และจัดให้มีการทบทวนวัตถุประสงค์และเป้าหมายเป็น

ระยะ ๆ

นโยบายความปลอดภัย อาชีวอนามัย และสภาพแวดล้อมในการทำงาน

บริษัทมีความห่วงใยต่อความปลอดภัยของชีวิต และสุขภาพอนามัยของพนักงานในการทำงาน
และพยายามอย่างยิ่งที่จะให้มีการส่งเสริมสนับสนุน
ให้พนักงานได้ทำงานในสภาพแวดล้อมที่ดีมีวิธีการทำงานที่ปลอดภัย มีสุขภาพอนามัย
ปลอดภัยจากอุบัติเหตุและโรคจากการทำงาน ดังนี้

1.  บริษัทจะส่งเสริมและสนับสนุนกิจกรรมทางด้านความปลอดภัย และปรับปรุงสภาพการทำงานและ

  สิ่งแวดล้อม

2.  พนักงานทุกคนของบริษัทจะได้รับการดูแลให้ทำงานในสถานที่ทำงาน โดยได้รับเครื่องมือ
    อุปกรณ์และ

  เครื่องป้องกันอันตรายที่เหมาะสมสำหรับงาน

3.  พนักงานทุกคนต้องคำนึงถึงความปลอดภัยของตนเอง
    และเพื่อนร่วมงานตลอดจนทรัพย์สินของบริษัท

  เป็นสำคัญตลอดเวลาที่ปฏิบัติงาน

4.  พนักงานทุกคนต้องให้ความร่วมมือในการป้องกันอุบัติเหตุ และจะต้องรักษาความสะอาด
    ความเป็น

  ระเบียบเรียบร้อยในสถานที่ทำงาน

5.  พนักงานทุกคนต้องปฏิบัติงานด้วยวิธีปลอดภัย ตามระเบียบข้อบังคับเกี่ยวกับการทำงานของบริษัท

  เรื่อง “ความปลอดภัยและสุขภาพ” และมีสิทธิเสนอความคิดเห็นในการปรับปรุงสถานที่ทำงาน
  และ

  วิธีทำงานให้ปลอดภัย

ประวัติและการพัฒนาที่สำคัญของบริษัท

บริษัท เอเซียไฟเบอร์ จำกัด (มหาชน) ได้ก่อตั้งในปี 2513
เพื่อทำการผลิตเส้นใยและด้ายยืดไนล่อนภายใต้การส่งเสริมการลงทุนจากบีโอไอ
เป็นบริษัทแรกในประเทศไทยที่ทำการผลิตผ้าไนล่อน (Taffeta)
และผ้าทอจากเส้นใยสังเคราะห์ชนิดอื่น ๆ ด้วยระบบการผลิตที่ล้ำหน้าทางเทคโนโลยี
โดยเครื่องไร้กระสวย Water Jet Looms ซึ่งใช้น้ำเป็นตัวพาด้ายพุ่ง และมีความเร็วสูง
ผลิตภัณฑ์ใหม่นี้ได้รับการยอมรับจากตลาดทั้งในและต่างประเทศอย่างรวดเร็ว

ปี 2518 บริษัทได้เข้าจดทะเบียนซื้อขายในตลาดหลักทรัพย์แห่งประเทศไทย

ปี 2536 บริษัทได้จดทะเบียนเป็นบริษัทมหาชนจำกัด

ปี 2538 ได้รับการรับรองระบบคุณภาพ ISO 9002

ปี 2545 ได้รับการรับรองระบบคุณภาพ ISO 9001:2000 จาก Det Norske Veritas
Industry B.V. ได้รับหนังสือรับรองผลิตภัณฑ์ด้ายยืดสีมีคุณภาพตามเกณฑ์ Öko-Tex Standard
100 จาก TESTEX Swiss Textile Testing Institute
ซึ่งเป็นการยืนยันว่าคุณภาพด้ายยืดสีตรงตามมาตรฐานสากล

ตั้งแต่ปี 2543-2545 ติดต่อกันทุกปี และบริษัทได้นำเทคโนโลยีการผลิตเส้นใยไนล่อนแบบ Fully
Drawn Yarn (FDY) และ Pre-Oriented Yarn (POY) มาใช้เป็นรายแรกในภูมิภาคนี้
ซึ่งเทคโนโลยีดังกล่าวเป็นกรรมวิธีใหม่ล่าสุดที่สามารถลดขั้นตอนการผลิตลง
และผลิตได้เร็วกว่าเดิมหลายเท่า ทำให้ประสิทธิภาพการผลิตสูงขึ้น
ปัจจุบันบริษัทได้รับเกียรติบัตรจากกระทรวงอุตสาหกรรม ให้เป็นโรงงานที่ผ่านการ

ตรวจสอบประเมินการใช้เทคโนโลยีสะอาดเบื้องต้น
ตามโครงการเทคโนโลยีสะอาดช่วยเพิ่มขีดความสามารถในการแข่งขันของกรมโรงงานอุตสาหกรรม

ปี 2549 ได้รับการรับรองเป็นโรงงาน “ปรับภูมิทัศน์โรงงานน่าอยู่และเป็นมิตรกับสิ่งแวดล้อม”
จากกระทรวงอุตสาหกรรม

ปี 2550 บริษัทได้รับการรับรองด้านมาตรฐานและฉลากสิ่งแวดล้อมของสหภาพยุโรป EU Flower
(EUROPEAN UNION ECO-LABEL) อีกทั้ง บริษัทได้พัฒนาผลิตภัณฑ์แอนตี้แบคทีเรีย

ปี 2552 บริษัทได้ปรับเข้าสู่ระบบ ISO 9001 : 2008 และ ISO 14001 : 2004 และในวันที่
16 ธันวาคม 2552 บริษัทได้รับการอนุมัติให้ขึ้นทะเบียนคาร์บอนฟุตพริ้น

ปี 2558 บริษัทได้รับการรับรองด้านมาตรฐานการจัดการพลังงาน ISO 50001 : 2011

ปี 2560 บริษัทได้รับการรับรองด้านมาตรฐานระบบ ISO 9001: 2015 และ ISO 14001: 2015

ปี 2562 บริษัทได้รับการตรวจสอบและรับรองรายงานการจัดการพลังงาน 8 ขั้นตอนตามกฎหมาย
โดยผู้ตรวจสอบภายนอกที่ได้รับใบอนุญาตการกรมพัฒนาพลังงานทดแทนและอนุรักษ์พลังงาน

ปี 2563 ผ้าไนลอนกันน้ำของบริษัทที่นำไปผลิตชุด PPE ได้รับการรับรองมาตรฐาน
จากสถาบันพัฒนาอุตสาหกรมสิ่งทอ (THTI)

ปี 2564 บริษัทได้รับการรับรอง Global Recycled Standard (GRS) จาก Control Union
(Thailand) Co.,Ltd.

- ได้รับตราสินค้า Made in Thailand (MiT) จาก สภาอุตสาหกรรมแห่งประเทศไทย (FTI)

-   การแข่งขัน Olympic Games 2020 ชุดกีฬาส่วนหนึ่งใช้ผ้าของบริษัท

-   บริษัทได้รับการรับรองด้านมาตรฐานระบบ ISO 9001: 2018 และ ISO 14001: 2018

ผลประกอบการในรอบหลายปีที่ผ่านมายังอยู่ในระยะฟื้นตัวจากวิกฤตการณ์เมื่อปี พ.ศ. 2540
การผลิตมีการปรับตัวอย่างต่อเนื่อง จากที่เน้นผลิตจำนวนมากมาเป็นผลิตจำนวนที่น้อยลง
แต่เน้นคุณภาพและความหลากหลายของผลิตภัณฑ์
เพื่อสนองตอบความต้องการของผู้ใช้และตลาดได้ดีขึ้น
ในด้านกระบวนการผลิตมีการปรับปรุงประสิทธิภาพความแม่นยำ
โดยเฉพาะการลดความสิ้นเปลืองของวัตถุดิบ พลังงาน น้ำ และปัจจัยการผลิตอื่น ๆ
และลดปริมาณของเสียที่เกิดจากการผลิตอย่างได้ผล ด้วยกิจกรรมต่าง ๆ เช่น 5ส., TPM,
การอบรมการประหยัดน้ำและพลังงาน การอบรมและกิจกรรมการผลิตแบบลีน (Lean
Manufacturing) เป็นต้น รวมทั้งการปรับเปลี่ยนเครื่องจักรใหม่ ๆ
ที่มีความเร็วสูงและผลิตภาพดีขึ้นในขณะที่ใช้พลังงานน้อยลง
ในด้านการขายก็เน้นการบริการและตอบสนองที่รวดเร็ว
มีการสำรวจความต้องการของตลาดอยู่เสมอเพื่อนำผลิตภัณฑ์ใหม่ ๆ
ที่เป็นที่ต้องการของตลาดมาวิเคราะห์ และพัฒนาร่วมกับลูกค้า
ทำให้ได้สินค้าที่ตรงกับความต้องการของลูกค้าอย่างแท้จริง
ในด้านฐานะการเงินก็มีการปรับลดความเสี่ยง
ทั้งด้านความเสี่ยงจากอัตราแลกเปลี่ยนและการใช้เงินกู้ลดน้อยลง
ทำให้ผลกระทบจากอัตราแลกเปลี่ยนในปัจจุบันอยู่ในระดับต่ำมาก และหนี้สินก็ลดลงมาก
ทำให้แทบจะไม่มีดอกเบี้ย และโครงสร้างทางการเงินมีความมั่นคงขึ้น

กว่าห้าทศวรรษที่บริษัท เอเซียไฟเบอร์ จำกัด (มหาชน)
ดำรงบทบาทที่สำคัญในอุตสาหกรรมสิ่งทอของประเทศไทย
และด้วยความมุ่งมั่นอันแน่วแน่จากเหล่าบุคลากร
บริษัทตั้งปฏิธานที่จะพัฒนาอย่างต่อเนื่องเพื่อคงความเป็นผู้นำในอุตสาหกรรมสิ่งทอไนล่อนของประเทศไทย

  2. ลักษณะการประกอบธุรกิจ

บริษัท เอเซียไฟเบอร์ จำกัด (มหาชน)
ดำเนินธุรกิจเป็นผู้ผลิตและผู้จำหน่ายผลิตภัณฑ์ในล่อนทั้งชนิดเม็ดและเส้นใย
เพื่อใช้เป็นวัตถุดิบในอุตสาหกรรมปั่นด้าย ทอผ้า และถักผ้า โดยมีผลิตภัณฑ์และบริการหลักอยู่ 5
ประเภทด้วยกัน ดังนี้

  1. เม็ดไนล่อน (Nylon Chip)
  ใช้เป็นวัตถุดิบในการผลิตเส้นใยสังเคราะห์ในอุตสาหกรรมสิ่งทอและแหอวน

  2. เส้นใยสังเคราะห์ (Filament Yarn)
  เป็นผลิตภัณฑ์ที่ได้จากการแปรสภาพจากเม็ดไนล่อนมีหลายประเภทและหลายขนาด
  นำไปใช้ในการทอผ้า ใช้ในการผลิตด้ายยืดและถักทอแหอวน

  3. เส้นด้ายยืด (Textured Yarn)
  เป็นผลิตภัณฑ์ที่ได้จากเส้นใยสังเคราะห์ที่ผ่านการตีเกลียวหลอกให้เส้นใยแต่ละเส้นมีลักษณะฟู
  และบิดเป็นเกลียว ใช้ผลิตผ้าถักและถุงเท้า

  4. ผ้าย้อมและตกแต่ง (Fabric)
  เป็นผ้าที่ทอขึ้นจากเส้นใยสังเคราะห์และผ่านกระบวนการฟอกย้อมและแต่งสำเร็จ
  ใช้ทำเสื้อแจ็กเก็ต กางเกงลำลอง ถุงนอน กระเป๋า เต็นท์ ฯลฯ

  5. การบริการย้อมและตกแต่งผ้า (Service)
  เป็นการให้บริการย้อมและตกแต่งผ้าแก่โรงงานอื่น

ดังนั้น ณ 30 มิถุนายน 2563 โครงสร้างรายได้ของบริษัทที่เกิดจากการขายผลิตภัณฑ์ จึงเป็นดังนี้
(หน่วย : ล้านบาท)

+----------------------+-------+-------+-------+------+-------+------+
| ผลิตภัณฑ์               | ป     |       | ป     |      | ป     |      |
|                      | ี 2563 |       | ี 2562 |      | ี 2561 |      |
|                      | /2564 |       | /2563 |      | /2562 |      |
+----------------------+-------+-------+-------+------+-------+------+
|                      | ล     | %     | ล     | %    | ล     | %    |
|                      | ้านบาท |       | ้านบาท |      | ้านบาท |      |
+----------------------+-------+-------+-------+------+-------+------+
| ม                    |       |       |       |      |       |      |
| ูลค่าการจำหน่ายในประเทศ |       |       |       |      |       |      |
+----------------------+-------+-------+-------+------+-------+------+
| - เม็ดไนล่อน (Nylon    | 4     | 0.53  | 5     | 0.87 | 9     | 1.05 |
| Chip)                |       |       |       |      |       |      |
+----------------------+-------+-------+-------+------+-------+------+
| - เส้นใย (Filament    | 26    | 3.45  | 23    | 4.01 | 29    | 3.37 |
| Yarn)                |       |       |       |      |       |      |
+----------------------+-------+-------+-------+------+-------+------+
| - เส้นด้ายยืด (Textured | 46    | 6.10  | 50    | 8.71 | 79    | 9.18 |
| Yarn)                |       |       |       |      |       |      |
+----------------------+-------+-------+-------+------+-------+------+
| - ผ้าย้อมและตกแต่ง      | 69    | 9.13  | 75    | 1    | 97    | 1    |
| (Fabric)             |       |       |       | 3.06 |       | 1.25 |
+----------------------+-------+-------+-------+------+-------+------+
| -                    | 15    | 1.99  | 21    | 3.66 | 26    | 3.02 |
| ก                    |       |       |       |      |       |      |
| ารบริการย้อมและตกแต่งผ้า |       |       |       |      |       |      |
+----------------------+-------+-------+-------+------+-------+------+
| รวมในประเทศ          | 160   | 21.20 | 174   | 3    | 240   | 2    |
|                      |       |       |       | 0.31 |       | 7.87 |
+----------------------+-------+-------+-------+------+-------+------+
| มูล                   |       |       |       |      |       |      |
| ค่าการจำหน่ายต่างประเทศ |       |       |       |      |       |      |
+----------------------+-------+-------+-------+------+-------+------+
| - เม็ดไนล่อน (Nylon    | 347   | 45.96 | 192   | 3    | 336   | 3    |
| Chip)                |       |       |       | 3.45 |       | 9.03 |
+----------------------+-------+-------+-------+------+-------+------+
| - เส้นใย (Filament    | 165   | 21.85 | 130   | 2    | 191   | 2    |
| Yarn)                |       |       |       | 2.65 |       | 2.18 |
+----------------------+-------+-------+-------+------+-------+------+
| - เส้นด้ายยืด (Textured | 83    | 10.99 | 78    | 1    | 94    | 1    |
| Yarn)                |       |       |       | 3.59 |       | 0.92 |
+----------------------+-------+-------+-------+------+-------+------+
| - ผ้าย้อมและตกแต่ง      | -     | -     | -     | -    | -     | -    |
| (Fabric)             |       |       |       |      |       |      |
+----------------------+-------+-------+-------+------+-------+------+
| รวมต่างประเทศ         | 595   | 78.80 | 400   | 6    | 621   | 7    |
|                      |       |       |       | 9.69 |       | 2.13 |
+----------------------+-------+-------+-------+------+-------+------+
| รวม                  |       |       |       |      |       |      |
| ในประเทศและต่างประเทศ |       |       |       |      |       |      |
+----------------------+-------+-------+-------+------+-------+------+
| - เม็ดไนล่อน (Nylon    | 351   | 46.49 | 197   | 3    | 345   | 4    |
| Chip)                |       |       |       | 4.32 |       | 0.08 |
+----------------------+-------+-------+-------+------+-------+------+
| - เส้นใย (Filament    | 191   | 25.36 | 153   | 2    | 220   | 2    |
| Yarn)                |       |       |       | 6.66 |       | 5.55 |
+----------------------+-------+-------+-------+------+-------+------+
| - เส้นด้ายยืด (Textured | 129   | 17.03 | 128   | 2    | 173   | 2    |
| Yarn)                |       |       |       | 2.30 |       | 0.10 |
+----------------------+-------+-------+-------+------+-------+------+
| - ผ้าย้อมและตกแต่ง      | 69    | 9.13  | 75    | 1    | 97    | 1    |
| (Fabric)             |       |       |       | 3.06 |       | 1.25 |
+----------------------+-------+-------+-------+------+-------+------+
| -                    | 15    | 1.99  | 21    | 3.66 | 26    | 3.02 |
| ก                    |       |       |       |      |       |      |
| ารบริการย้อมและตกแต่งผ้า |       |       |       |      |       |      |
+----------------------+-------+-------+-------+------+-------+------+
| รวม                  | 755   | 1     | 574   | 10   | 861   | 10   |
|                      |       | 00.00 |       | 0.00 |       | 0.00 |
+----------------------+-------+-------+-------+------+-------+------+

หมายเหตุ : รอบระยะเวลาบัญชีของบริษัทเอเซียไฟเบอร์ จำกัด(มหาชน) คือ 1 กรกฎาคม - 30
มิถุนายน

2.1 การประกอบธุรกิจของแต่ละสายผลิตภัณฑ์

  ลักษณะผลิตภัณฑ์หรือบริการ

  ผลิตภัณฑ์ของบริษัท ประกอบด้วย เม็ดไนล่อน เส้นใยสังเคราะห์ เส้นด้ายยืดทั้งชนิดขาวและย้อมสี
  ผ้าทอจากเส้นใยสังเคราะห์ทั้งชนิดที่เป็นผ้าดิบ ผ้าย้อมสี และผ้าตกแต่งสำเร็จ
  ลักษณะผลิตภัณฑ์ของบริษัทจะใช้เป็นวัตถุดิบของผลิตภัณฑ์อื่น เช่น เม็ดไนล่อน
  เป็นวัตถุดิบที่ใช้ในการผลิตเส้นใยสังเคราะห์ เส้นด้ายยืด การทอผ้าผืน ทอผ้าลูกไม้ เป็นต้น
  เส้นด้ายยืดเป็นวัตถุดิบที่ใช้ในการทอถุงเท้า ถักผ้า เป็นต้น
  ส่วนผ้าทอจากใยสังเคราะห์หรือผ้าท้าฟต้า ซึ่งมียอดขายประมาณร้อยละ 40 ของยอดขายรวม
  เป็นวัตถุดิบที่ใช้ในการผลิตเสื้อผ้าสำเร็จรูป ร่ม กระเป๋า เต้นท์ ผ้าคลุมรถ เป็นต้น

  1.เม็ดไนล่อน (Nylon Chip) เป็นวัตถุดิบที่ใช้ในการผลิตเส้นใยสังเคราะห์ (Nylon
  Filament) ในอุตสาหกรรมสิ่งทอ ซึ่งเส้นใยสังเคราะห์จะถูกนำไปใช้ในการทอผ้าได้โดยตรง
  หรือถูกนำไปแปรสภาพเป็นด้ายยืดหยุ่น (Texture) ซึ่งใช้สำหรับถักผ้าชนิดที่มีความยืดหยุ่น เช่น
  ชุดกีฬา ชุดวอร์ม และนำไปใช้ถักเป็นผ้าลูกไม้ ถุงน่องสตรี เป็นต้น
  ส่วนผ้าทอจากเส้นใยสังเคราะห์จะถูกนำไปใช้ในการผลิต ร่มกันฝน เสื้อแจ็กเก็ต
  กระเป๋าเครื่องกีฬา ถุงผ้า เป็นต้น ในปัจจุบันวัตถุดิบหลักในการผลิตเม็ดไนล่อนคือ คาโปรแลคตัม
  ถูกนำมาจากโรงงานผลิตในประเทศและในต่างประเทศ เช่น เนเธอร์แลนด์ เยอรมนี โปแลนด์
  ญี่ปุ่น เป็นต้น กลุ่มลูกค้าของบริษัท คือ วงการผลิตแหอวนและวงการพลาสติก
  ซึ่งนำเม็ดไนล่อนไปใช้ในการ ฉีดเส้นใยที่ใช้ในการผลิตแหอวน และชิ้นส่วนเครื่องจักร

  2.เส้นใยสังเคราะห์ (Filament Yarn)
  เป็นผลิตภัณฑ์ที่ได้จากขั้นตอนการแปรสภาพจากเม็ดไนล่อนเป็นเส้นใย
  โดยผ่านหัวฉีดใยซึ่งเป็นตัวกำหนดชนิดของเส้นใย ตามจำนวนขนาด
  และจำนวนเส้นที่ประกอบกันขึ้นเป็นเส้นใย เส้นใยสังเคราะห์ที่บริษัทผลิตแบ่งได้เป็น 2
  ประเภทคือ Nylon Fully Drawn (FDY) และ Pre-Oriented Yarn (POY)
  ซึ่งใช้ในการทอผ้า หรือนำไปผลิตเป็นด้ายยืด สำหรับกลุ่มลูกค้าเส้นใยสังเคราะห์ ได้แก่
  โรงงานทอผ้า โรงงานถักทอลูกไม้ โรงงานทออวน โรงงานทำเชือก
  และโรงงานผลิตเส้นด้ายยืดหยุ่น

  3.เส้นด้ายยืด (Textured Yarn)
  เป็นผลิตภัณฑ์ที่ได้จากเส้นใยโดยใช้เครื่องตีเกลียวหลอกให้เส้นใยแต่ละเส้นมีลักษณะฟู
  และบิดเป็นเกลียว จากนั้นจะมีการตีเกลียวรวมเส้นด้ายขนาดตั้งแต่ 2 เส้นขึ้นไป
  ให้เป็นด้ายเส้นเดียวเข้าเกลียวเหมาะสมเพื่อผ่านการฟอกขาว และย้อมสีต่อไป
  กลุ่มลูกค้าเส้นด้ายยืด ได้แก่ โรงงานถักผ้าประเภทเส้นด้ายยืด
  โดยกลุ่มลูกค้านำเส้นด้ายยืดไปใช้ในการผลิต ถุงเท้า ชุดกีฬา ผ้าลูกไม้ ถุงน่องสตรี เป็นต้น

  4.ผ้าย้อมและตกแต่ง (Fabric) เป็นผ้าที่ทอขึ้นจากเส้นใยสังเคราะห์
  มีความหลากหลายตามชนิดและขนาดของเส้นใยที่ใช้ในการทอ ตลอดจนโครงสร้าง
  และความหนาแน่นของการทอ แบ่งออกเป็นผ้าทอดิบ (Grey Fabric) และผ้าทอย้อม (Dyed &
  Finished Fabric)โดยผ้าทอย้อมเกิดจากการนำผ้าทอดิบไปย้อมและแต่งสำเร็จ
  ซึ่งจะทำให้เกิดผลิตภัณฑ์ที่มีความหลากหลายมากขึ้นไปอีก
  ซึ่งแต่ละชนิดก็จะมีลักษณะการใช้งานเฉพาะซึ่งแตกต่างกัน เช่น สะท้อนน้ำ กันน้ำ ทึบแสง เป็นต้น
  ซึ่งผ้าทั้ง 2 ประเภทเรียกรวมกันว่า ผ้าท้าฟต้า (Taffeta)

  5.การบริการย้อมและตกแต่งผ้า (Service) เป็นการให้บริการย้อมและตกแต่งผ้าแก่โรงงานอื่น
  โดยนำกำลังการผลิตที่เหลืออยู่เป็นครั้งคราวมารับจ้างย้อมและแต่งสำเร็จให้แก่โรงงานอื่นๆ
  ซึ่งเป็นการเสริมรายได้ให้แก่บริษัทอีกทางหนึ่ง

  2.2 การตลาดและภาวะการแข่งขัน

เศรษฐกิจโลกในรอบปีที่ผ่านไปยังคงถูกครอบงำด้วยภาวะการระบาดของโรคโควิด-19
ที่ยังขยายตัวอย่างไม่หยุดยั้ง เสริมด้วยการกลายพันธุ์มาเป็นสายพันธุ์ต่าง ๆ
เช่นสายพันธุ์เดลต้าที่ติดต่อกันได้ง่ายขึ้นและแสดงอาการเร็วขึ้น
รวมทั้งยังทำให้เกิดปอดอักเสบรุนแรงจนถึงการเสียชีวิตของผู้ติดเชื้อ
ทุกประเทศทั่วโลกจึงต้องยกระดับมาตรการจำกัดการเดินทางและการเคลื่อนไหวของประชากรอย่างเข้มงวด
ไม่เฉพาะการเดินทางข้ามประเทศอย่างเช่นปีที่แล้ว
แต่รวมถึงการเดินทางออกจากบ้านในแต่ละวันอีกด้วย จนกระทบถึงการดำรงชีวิตตามปกติ
และเศรษฐกิจที่เกิดขึ้นจากการดำรงชีวิตดังกล่าว กิจกรรมต่าง ๆ ทั้งการสังสรรค์ งานจัดเลี้ยง
งานฉลองต่าง ๆ โรงแรม อุตสาหกรรมภาพยนตร์ โรงละคร มหรสพ สวนสนุก
แม้กระทั่งมหกรรมกีฬาเช่นโอลิมปิค ณ กรุงโตเกียวซึ่งจำเป็นต้องจัด ก็ต้องจัดแบบไม่มีคนดู และ

ประเภทกีฬาก็จำกัดลงมาก
กิจกรรมประจำวันเช่นการจับจ่ายข้าวของในห้างสรรพสินค้าก็ถูกจำกัดให้มีเพียงการซื้ออาหารและยา
มาตรการต่าง ๆ เหล่านี้ส่งผลให้ธุรกรรมการใช้จ่ายเงินสะดุดลงเกือบจะโดยสิ้นเชิง
กำลังซื้อแม้จะยังคงมีอยู่บ้าง แต่ก็ขาดโอกาสและอารมณ์จนถือได้ว่า กำลังซื้อแทบจะหายไปทั้งหมด

อย่างไรก็ดี
สภาวะดังกล่าวกลับเป็นโอกาสให้ธุรกิจบางชนิดที่ตอบโจทย์ความต้องการของผู้บริโภคได้เกิดขึ้นและเติบโตอย่างรวดเร็วในช่วงเดียวกันนี้
เช่นบริการขนส่งอาหารและสินค้าที่สั่งซื้อทางออนไลน์
ซึ่งตอบโจทย์ผู้บริโภคที่ไม่สามารถเดินทางไปเลือกซื้อเองได้
บริการทางการแพทย์และเวชศาสตร์ป้องกันรวมทั้งยาสมุนไพรต่าง ๆ
อุปกรณ์ทางการแพทย์เช่นเครื่องวัดอุณหภูมิ ปรอทวัดไข้ เครื่องวัดระดับออกซิเจนในเลือด
เครื่องช่วยหายใจ ชุดตรวจเชื้อ ชุดป้องกันเชื้อ (PPE) ถุงมือยาง เป็นต้น
อุปกรณ์คอมพิวเตอร์และอิเล็กทรอนิกส์ที่ใช้ในการสื่อสารและการทำงานทางไกลซึ่งตอบโจทย์การทำงานจากที่บ้าน
(Work From Home)
อุปกรณ์ออกกำลังกายและบ้านและเครื่องตกแต่งบ้านที่ตอบโจทย์การใช้ชีวิตอยู่ในบ้านมากขึ้น
และยังมีธุรกิจบางประเภทที่สามารถปรับเปลี่ยนรูปแบบมาตอบโจทย์ของโควิด-19
เช่นโรงแรมที่แปรสภาพมาเป็นสถานที่กักตัวชั่วคราว เป็นต้น
แม้จะไม่สามารถทดแทนกำลังซื้อได้ทั้งหมด แต่ก็ยังเป็นแรงกระตุ้นให้เกิดการจับจ่ายใช้สอย
ทำให้เศรษฐกิจพอเคลื่อนตัวได้บ้าง

ด้วยฉากทัศน์ดังกล่าวภาคอุตสาหกรรมการผลิตก็ต้องปรับตัวเพื่อรองรับอุปสงค์ใหม่ ๆ ซึ่งเกิดขึ้น
บางอุตสาหกรรมอาจจะไม่ต้อง

ปรับอะไรมากเนื่องจากภาวะปกติวิถีใหม่ (New Normal)
ทำให้ความต้องการสินค้าที่ผลิตอยู่สูงขึ้นกว่าเดิมดังตัวอย่างข้างต้น
จึงต้องขยายกำลังการผลิตเพื่อรองรับอุปสงค์ที่เพิ่มขึ้น
บางอุตสาหกรรมอาจจะปรับเปลี่ยนเพียงเล็กน้อยเช่น
โรงงานที่ผลิตเสื้อผ้าสำเร็จรูปต้องเปลี่ยนจากชุดกีฬามาผลิตชุดปลอดเชื้อ (Personal
Protection Equipment, PPE) เป็นต้น
บางอุตสาหกรรมอาจจะต้องออกแบบสินค้าและบรรจุภัณฑ์ใหม่เพื่อให้สะดวกต่อการสั่งซื้อและจัดส่งโดยตรง
แทนที่จะวางขายตามห้างหรือช่องทางการจำหน่ายเดิม ๆ
ความมีประสิทธิภาพและความรวดเร็วของการปรับตัวดังกล่าวเป็นตัวชี้วัดอย่างดีถึงศักยภาพของแต่ละอุตสาหกรรมและสมาชิกในแต่ละอุตสาหกรรมนั้น
ๆ

สำหรับอุตสาหกรรมในประเทศไทยหลายแห่งก็มีการปรับตัวดังกล่าว
ส่งผลให้ยังดำรงการผลิตไว้ได้แม้ในช่วงที่มีการ Lockdown

อุตสาหกรรมสิ่งทอก็เป็นหนึ่งในผู้ที่แปลงวิกฤตมาเป็นโอกาสได้สำเร็จ
เนื่องจากมีผู้ผลิตวัตถุดิบที่หลากหลาย
มีกระบวนการผลิตที่ต่อเนื่องเป็นห่วงโซ่อุปทานที่มีความจำเป็นยิ่งยวด (Critical Industry
Supply Chain) ผู้ประกอบการเองก็มีความคุ้นเคยกัน และมีกลไกความร่วมมือผ่านทางสมาคมต่าง
ๆ มาเป็นเวลานาน
การนำเอาจุดแข็งของวัสดุและกระบวนการผลิตมาร่วมกันต่อยอดไปสู่ผลิตภัณฑ์ที่ตอบโจทย์สถานการณ์ใหม่นี้
จึงไม่ใช่เรื่องยากแต่อย่างใด
ซึ่งจะเห็นได้จากความเปลี่ยนแปลงจากเดิมเมื่อครั้งเกิดการระบาดใหม่ ๆ
อุปกรณ์ชุดป้องกันเชื้อส่วนบุคคล (Personal Protection Equipment, PPE)
ขาดแคลนอย่างรุนแรง
เนื่องจากของที่มีสำรองอยู่ซึ่งส่วนมากเป็นประเภทใช้ครั้งเดียวแล้วทิ้งมีไม่เพียงพอ
จึงได้มีการร่วมมือกันพัฒนาชุดป้องกันเชื้อที่เป็นแบบซักได้หลายครั้งขึ้นเป็นผลสำเร็จ
ทำให้การระบาดครั้งปัจจุบันที่แม้จะมีผู้ติดเชื้อเพิ่มขึ้นหลายเท่าตัว
แต่ชุดป้องกันเชื้อก็ไม่ได้ขาดแคลนแต่อย่างใด

นอกจากนี้ เมื่อการระบาดในหลาย ๆ ประเทศเริ่มคลี่คลายลง ก็เริ่มมีการเปิดประเทศมากขึ้น
โดยเฉพาะในช่วงปลายปี พ.ศ. 2563

กิจกรรมการผลิตของภาคอุตสาหกรรมก็เริ่มฟื้นฟูขึ้น
ส่งผลให้มีความต้องการสินค้าและวัตถุดิบกึ่งสำเร็จรูปเพิ่มขึ้นอย่างรวดเร็ว
ผู้ประกอบการที่มีฐานลูกค้าในต่างประเทศที่สามารถตอบสนองความต้องการที่เพิ่มขึ้นนี้ก็ได้รับอานิสงส์จากการฟื้นตัวนี้
อีกทั้งการฟื้นตัวของเศรษฐกิจของประเทศสหรัฐอเมริกาทำให้ค่าเงินดอลล่าร์แข็งค่าขึ้น
ยอดส่งออกของประเทศไทยซึ่งส่วนใหญ่ขายในสกุลเงินดอลล่าร์สหรัฐเมื่อแปลงเป็นเงินบาทจึงพุ่งสูงขึ้นจากช่วงเดียวกันของปีที่แล้วถึงร้อยละ
30-50 นับว่าเป็นเครื่องยนต์เศรษฐกิจเครื่องเดียวที่ทดแทนรายได้จากการท่องเที่ยว
และพยุงตัวเลขผลิตภัณฑ์มวลรวมในประเทศของไทยไม่ให้ติดลบมากจนเข้าสู่ภาวะเศรษฐกิจถดถอยในปีนี้

อย่างไรก็ดี เมื่อมองไปข้างหน้าจะเห็นว่าหนทางยังคงไม่สดใสมากนัก
สภาวะการระบาดของโควิด-19 ยังคงเป็นเมฆดำที่บดบังการฟื้นตัวกลับสู่การเติบโตทางเศรษฐกิจ
การส่งออกเองก็ยังมีอุปสรรคไม่น้อย ทั้งประสิทธิภาพการผลิต
ปัญหาระวางเรือในการขนส่งระหว่างประเทศ ตลอดจนการขาดนวัตกรรมสินค้าใหม่ ๆ
ที่สอดคล้องกับแนวทางเศรษฐกิจแบบ BCG (Bio, Circular, Green Economy)
ซึ่งเป็นแนวโน้มอุตสาหกรรมของโลกในยุคปัจจุบัน ดังนั้น
หากการฟื้นตัวจะเกิดขึ้นได้อย่างยั่งยืนก็คงต้องแก้ปัญหาต่าง ๆ เหล่านี้ให้ลุล่วง
เพื่อให้อุตสาหกรรมของไทยก้าวเข้าสู่ยุคประเทศไทย 4.0 ได้อย่างแท้จริง

(ก) กลยุทธ์ทางการตลาด

- กลยุทธ์ในการแข่งขัน

  อุตสาหกรรมสิ่งทอนั้นถือว่าเป็นอุตสาหกรรมที่มีการลงทุนสูงในระดับหนึ่ง ดังนั้น
  กลยุทธ์ทางการตลาด
  และการแข่งขันที่ดีจึงเป็นปัจจัยสำคัญอันหนึ่งที่จะช่วยให้บริษัทประสบความสำเร็จด้วยดี
  กลยุทธ์สำคัญที่ช่วยให้การตลาดของบริษัทประสบความสำเร็จด้วยดีสามารถแข่งขันกับคู่แข่งขันได้เป็นอย่างดี
  มีดังนี้

คุณภาพของผลิตภัณฑ์

  - บริษัทได้รับการรับรองระบบคุณภาพ ISO 9002 จาก DET NORSKE VERITAS INDUSTRY
  B.V. ประเทศเนเธอร์แลนด์ เมื่อเดือนธันวาคม 2538 และปรับเข้าสู่ ISO 9001 : 2000
  ในปี 2545 ซึ่งหมายถึงกระบวนการผลิตของบริษัทได้มาตรฐานโลก

  - บริษัทได้รับหนังสือรับรองผลิตภัณฑ์ด้ายยืดสีมีคุณภาพตามเกณฑ์ Oko-Tex Standard 100 จาก
  TESTEX จาก Swiss Textile Testing
  ซึ่งเป็นการยืนยันว่าคุณภาพด้ายยืดสีตรงตามมาตรฐานสากล

- บริษัทได้รับอนุญาตให้ใช้ สัญลักษณ์แบรนด์สินค้าไทย จาก กรมส่งเสริมการส่งออก
กระทรวงพาณิชย์ ซึ่งเป็นการรับรองสินค้าส่งออกของบริษัทว่ามีการผลิตที่ประณีตพิถีพิถัน

- บริษัทได้รับการรับรองระบบการจัดการสิ่งแวดล้อม ISO14001 : 1996
ในส่วนของการผลิตเส้นใยและเม็ดไนล่อน จาก DET NORSKE VERITAS INDUSTRY B.V.
ประเทศเนเธอร์แลนด์ เมื่อปี 2545
ซึ่งหมายถึงกระบวนการผลิตของบริษัทได้รักษาสิ่งแวดล้อมและมลภาวะตามมาตรฐานโลก

- บริษัทได้รับการรับรองด้านมาตรฐานและฉลากสิ่งแวดล้อมของสหภาพยุโรป EU FLOWER
(EUROPEAN UNION ECO-LABEL) ในปี 2550

-   ปี 2552 บริษัทได้ปรับเข้าสู่ระบบ ISO 9001 : 2008 และ ISO 14001 : 2004

-   วันที่ 16 ธันวาคม 2552 บริษัทได้รับการอนุมัติให้ขึ้นทะเบียนคาร์บอนฟุตพริ้น

-   ปี 2555 บริษัทตั้งเป้าหมายให้พนักงานทุกคนจะต้องได้รับการฝึกอบรมเรื่อง Lean
    Manufacturing

ร้อยเปอร์เซ็นต์ เพื่อลดส่วนสูญเสียจากกระบวนการผลิตและการดำเนินการ
และลดผลกระทบต่อสิ่งแวดล้อมที่มีผลกับสุขภาพของพนักงานและชุมชน ซึ่งสามารถลด Waste
จากการผลิตและปรับปรุงสภาพแวดล้อมในการทำงานจนประสบผลสำเร็จน่าพอใจ

-   ปี 2558 บริษัทได้รับการรับรองมาตรฐานด้านการจัดการพลังงาน ISO 50001 : 2011

-   ปี 2560 บริษัทได้รับการรับรองมาตรฐาน ISO 9001 : 2015 และ ISO 14001 : 2015

- ปี 2562 บริษัทได้รับการตรวจสอบและรับรองรายงานการจัดการพลังงาน 8 ขั้นตอนตามกฎหมาย
โดยผู้ตรวจสอบภายนอกที่ได้รับใบอนุญาตการกรมพัฒนาพลังงานทดแทนและอนุรักษ์พลังงาน

- ปี 2563 ผ้าไนลอนกันน้ำของบริษัทที่นำไปผลิตชุด PPE ได้รับการรับรองมาตรฐาน
จากสถาบันพัฒนา

อุตสาหกรมสิ่งทอ

- ปี 2564 ผลิตภัณฑ์เส้นด้ายของบริษัท ได้รับการรับรองมาตรฐานการรีไซเคิล Global Recycle
Standard (GRS) จาก Control Union (Thailand) Co.,ltd.

-   ผลิตภัณฑ์ของบริษัทได้ตราสัญลักษณ์รับรอง Made in Thailand (MiT)
    จากสภาอุตสาหกรรมแห่ง

  ประเทศไทย

-   เป็นสมาชิกเข้าร่วมโครงการ Thailand Textile Tag โดย
    สถาบันพัฒนาอุตสาหกรรมสิ่งทอ

- ได้รับการรับรองด้านมาตรฐานระบบ ISO 9001 : 2018 และ ISO 14000: 2018

ระยะเวลาในการขนส่ง

  บริษัทมีนโยบายที่จะใช้ระบบการขนส่งผลิตภัณฑ์ให้แก่ลูกค้าตรงเวลา
  เพื่อสนองต่อความต้องการของลูกค้า สำหรับลูกค้าในประเทศ
  บริษัทสามารถส่งสินค้าให้แก่ลูกค้าได้โดยตรงภายใน 15 - 30 วัน ในขณะที่ลูกค้าต่างประเทศ
  บริษัทจะต้องใช้เวลาประมาณ 30 - 45 วันหลังจากได้รับใบสั่งซื้อ

- นโยบายการตั้งราคา บริษัทมีนโยบายการกำหนดราคาผลิตภัณฑ์ต่าง ๆ ดังนี้

1. เม็ดไนล่อน กำหนดราคาโดยอ้างอิงราคาในตลาดต่างประเทศ

2. เส้นใยสังเคราะห์ กำหนดราคาโดยอ้างอิงราคาในตลาดโลกและคู่แข่งขันภายในประเทศ

3. เส้นด้ายยืด กำหนดราคาโดยอ้างอิงราคาตลาดเส้นใยสังเคราะห์

4. ผ้าท้าฟต้า กำหนดราคาโดยอ้างอิงราคาในตลาดโลกและคู่แข่งขันภายในประเทศ

- กลุ่มลูกค้าเป้าหมาย

  บริษัท เอเซียไฟเบอร์ จำกัด (มหาชน) มีกลุ่มลูกค้าทั้งต่างประเทศและในประเทศ
  สำหรับกลุ่มลูกค้าต่างประเทศนั้นได้แก่ สหรัฐอเมริกา อังกฤษ มาเลเซีย ออสเตรเลีย นิวซีแลนด์
  จีน อินเดีย และไต้หวัน ซึ่งสั่งซื้อสินค้าจากบริษัทในรูปเม็ดไนล่อน เส้นด้ายยืด ผ้าผืน
  โดยการส่งออกส่วนใหญ่แล้วเป็นการจำหน่ายโดยผ่านตัวแทนจำหน่าย
  ซึ่งจะเป็นผู้ดำเนินการส่งต่อให้แก่ลูกค้าต่อไป สำหรับกลุ่มลูกค้าภายในประเทศ ได้แก่
  โรงงานปั่นด้ายยืด โรงงานถักทอผ้า และโรงงานผลิตเสื้อผ้าสำเร็จรูป
  ซึ่งดำเนินการติดต่อมาเป็นระยะเวลานาน การสั่งซื้อสินค้าจะอยู่ในรูปวัตถุดิบหรือวัตถุกึ่งสำเร็จรูป
  เช่น เส้นใยสังเคราะห์ เส้นด้ายยืด ผ้าดิบและผ้าย้อมตกแต่ง

(ข) สภาพการแข่งขันภายในอุตสาหกรรม

  การจำหน่ายและช่องทางการจำหน่าย

บริษัทแบ่งตลาดการจำหน่ายออกเป็น 2 ช่องทาง คือ

1. ตลาดในประเทศ แบ่งการจำหน่ายเป็น 2 ลักษณะ คือ

  1.1 การจำหน่ายโดยตรง ซึ่งทางบริษัทจะเป็นผู้ติดต่อกับลูกค้าโดยตรง (Direct Sales)
  โดยลูกค้าส่วนใหญ่ ได้แก่ โรงงานแหอวน โรงงานผลิตเส้นด้ายยืด โรงงานทอถุงเท้า
  โรงงานทอผ้า โรงทอด้ายยางยืดและโรงงานผลิตเสื้อผ้าสำเร็จรูป เป็นต้น ทั้งนี้
  ลูกค้าจะได้รับข้อมูลที่รวดเร็วและถูกต้อง ปัจจุบันลูกค้ากลุ่มนี้ของบริษัทแบ่งเป็นรายย่อยประมาณ
  100 ราย

  1.2 การจำหน่ายโดยผ่านตัวแทนจำหน่าย โดยเฉพาะผลิตภัณฑ์ผ้าย้อมและตกแต่ง ตัวแทนจำหน่าย
  เช่น บริษัท รักษ์ผ้าร่ม จำกัด ห้างหุ้นส่วนจำกัด กังวานพานิชย์ บริษัท เลเธอร์สแควร์ จำกัด
  เป็นต้น ทำหน้าที่เป็นตัวแทนจำหน่ายปลีกและส่งให้แก่ลูกค้ารายย่อยต่อไป
  โดยบริษัทให้ส่วนลดแก่ลูกค้าโดยคำนึงถึงความสัมพันธ์และข้อตกลงในแต่ละราย
  ปัจจุบันบริษัทมีตัวแทนจำหน่ายประมาณ 15 ราย
  ทั้งนี้บริษัทไม่มีเงื่อนไขในการแต่งตั้งตัวแทนจำหน่าย

เมื่อแบ่งช่องทางการจำหน่ายในประเทศแยกตามประเภทของสินค้าได้ดังนี้คือ

- เม็ดไนล่อน เส้นใยสังเคราะห์ และเส้นด้ายยืด จะจัดจำหน่ายให้แก่ลูกค้าโดยตรง

-   ผ้าผืน จะจัดจำหน่ายให้แก่ลูกค้าโดยตรงประมาณร้อยละ 40 และผ่านตัวแทนจำหน่ายร้อยละ
    60

  2. ตลาดต่างประเทศ การจำหน่ายของสินค้าทุกประเภท จำหน่ายผ่านตัวแทนเกือบทั้งหมด
  โดยปัจจุบันมีตัวแทนจำหน่ายประมาณ 30 ราย
  ซึ่งตัวแทนจะได้ผลตอบแทนในลักษณะส่วนลดและค่านายหน้าแล้วแต่เงื่อนไขที่ตกลงกัน
  ตลาดต่างประเทศของบริษัทในปัจจุบัน ได้แก่ สหรัฐอเมริกา ยุโรป ออสเตรเลีย เนอธอร์แลนด์
  จีน กลุ่มประเทศใน ASEAN และเอเซียใต้ เป็นต้น ทั้งนี้ บริษัทไม่มี

เงื่อนไขในการแต่งตั้งตัวแทนจำหน่าย

ลักษณะของลูกค้าและความสัมพันธ์

  บริษัทมีความสัมพันธ์ที่ดีและได้รับความไว้วางใจจากลูกค้ามาโดยตลอด
  สืบเนื่องมาจากคุณภาพที่ดีของผลิตภัณฑ์ และการส่งมอบสินค้าที่ตรงต่อเวลา
  ลักษณะลูกค้าของบริษัทมีทั้งที่อยู่ในอุตสาหกรรมสิ่งทอ ซึ่งมีความต้องการผลิตภัณฑ์ต่างๆ
  เพื่อนำไปใช้ในการผลิตผลิตภัณฑ์สิ่งทอในขั้นตอนและรูปแบบต่าง ๆ กัน และที่อยู่ในอุตสาหกรรมอื่น
  เช่น แหอวน เชือก ชิ้นส่วนพลาสติกขึ้นรูป เป็นต้น ดังนั้น โอกาสที่บริษัทจะสูญเสียลูกค้ารายใหญ่
  10 รายแรกเป็นไปได้ต่ำมาก และในรอบ 3 ปีที่ผ่านมา
  บริษัทไม่เคยจำหน่ายให้แก่ลูกค้ารายใดรายหนึ่งมากกว่าร้อยละ 30 ของยอดขายรวมของบริษัท

สัดส่วนลูกค้ารายใหญ่ 10 รายแรกต่อรายได้รวม 3 ปีย้อนหลัง (หน่วย : ล้านบาท)

  ---------------------------- ----------- -------- ----------- -------- ----------- --------
                               ปี 2563/2564          ปี 2562/2563          ปี 2561/2562 

                               ล้านบาท      %        ล้านบาท      %        ล้านบาท      %

  มูลค่าการจำหน่ายลูกค้ารายใหญ่ 10   427.08      56.57    312.20      54.45    471.41      54.76
  รายแรก                                                                             

  รายได้รวม                     755.06      100.00   573.21      100.00   860.93      100.00
  ---------------------------- ----------- -------- ----------- -------- ----------- --------

สัดส่วนการจำหน่ายในประเทศและต่างประเทศ (หน่วย : ล้านบาท)

+---------------------------+------+-----+------+-----+------+------+
|                           | ปี    |     | ปี    |     | ปี    |      |
|                           | 2    |     | 2    |     | 2    |      |
|                           | 563/ |     | 562/ |     | 561/ |      |
|                           | 2564 |     | 2563 |     | 2562 |      |
+---------------------------+------+-----+------+-----+------+------+
|                           | ล้า   | %   | ล้า   | %   | ล้า   | %    |
|                           | นบาท |     | นบาท |     | นบาท |      |
+---------------------------+------+-----+------+-----+------+------+
| มูลค่าการจำหน่ายในประเทศ     | 15   | 21  | 17   | 30  | 24   | 2    |
|                           | 9.51 | .13 | 3.76 | .31 | 0.41 | 7.92 |
| มูลค่าการจำหน่ายต่างประเทศ    |      |     |      |     |      |      |
|                           | 59   | 78  | 39   | 69  | 62   | 7    |
|                           | 5.55 | .87 | 9.45 | .69 | 0.52 | 2.08 |
+---------------------------+------+-----+------+-----+------+------+
| รวม                       | 75   | 100 | 57   | 100 | 86   | 10   |
|                           | 5.06 | .00 | 3.21 | .00 | 0.93 | 0.00 |
+---------------------------+------+-----+------+-----+------+------+

การจัดหาผลิตภัณฑ์หรือบริการ

  --------------------------- -------------- -------------- --------------
  กำลังการผลิตและปริมาณการผลิต    ปี 2563/2564    ปี 2562/2563    ปี 2561/2562

  กำลังการผลิตเต็มที่                                            

  - เม็ดไนล่อน (ตัน)             21,600         21,600         21,600

  - เส้นใยสังเคราะห์ (ตัน)        10,800         10,800         10,800

  - เส้นด้ายยืด (ตัน)             1,000          958            1,214

  - ผ้าท้าฟต้า (ล้านหลา)          3.60           3.60           5.00

  ปริมาณการผลิตจริง                                            

  - เม็ดไนล่อน (ตัน)             8,809          7,135          8,471

  - เส้นใยสังเคราะห์ (ตัน)        2,866          2,978          3,340

  - เส้นด้ายยืด (ตัน)             750            683            907

  - ผ้าท้าฟต้า (ล้านหลา)          1.70           1.83           2.25

  อัตราการใช้กำลังการผลิต (%)                                   

  - เม็ดไนล่อน                  40.78          33.03          39.22

  - เส้นใยสังเคราะห์             26.54          27.57          30.93

  - เส้นด้ายยืด                  75.00          71.29          74.71

  - ผ้าท้าฟต้า                   47.22          50.83          45.00

  อัตราเพิ่มของปริมาณการผลิตจริง                                  
  (%)                                                       

  - เม็ดไนล่อน                  23.46          -15.78         -12.10

  - เส้นใยสังเคราะห์             -3.74          -10.86         -5.33

  - เส้นด้ายยืด                  5.20           -4.58          10.83

  - ผ้าท้าฟต้า                   -7.10          12.96          9.76
  --------------------------- -------------- -------------- --------------

  ในปี 2563/2564 ที่ผ่านมา
  บริษัทมีสัดส่วนผลิตภัณฑ์ในแต่ละขั้นตอนการผลิตที่นำไปใช้เป็นวัตถุดิบต่อและการจำหน่ายให้บุคคลภายนอกดังนี้

+--------------------------+--------------------+----------------------+
| ผลิตภัณฑ์                   | สัดส่วน (ร้อยละ)      |                      |
+--------------------------+--------------------+----------------------+
|                          | ใช้เป็นวัตถุดิบผลิตต่อ    | จำหน่ายให้บุคคลภายนอก   |
+--------------------------+--------------------+----------------------+
| เม็ดไนล่อน (Nylon Chip)    | 30.47              | 69.53                |
|                          |                    |                      |
| เส้นใย (Filament Yarn)    | 15.56              | 84.44                |
|                          |                    |                      |
| เส้นด้ายยืด (Texture Yarn)  | 15.13              | 84.87                |
|                          |                    |                      |
| ผ้าย้อมและตกแต่ง (Fabric)   | -                  | -                    |
+--------------------------+--------------------+----------------------+

วัตถุดิบและผู้จำหน่ายวัตถุดิบ (Supplier)

ประเภทของวัตถุดิบ

  - คาโปรแลคตัม (Caprolactam) เป็นผลิตภัณฑ์ปิโตรเคมีที่ผลิตจากวัตถุดิบ ได้แก่
  Cyclohexane, Ammonia และกรดกำมะถัน ซึ่งมีลักษณะ เป็นเกล็ดแห้ง (Flake)
  สีขาวหรือเป็นของเหลวใส
  คุณภาพของคาโปรแลคตัมที่ได้จากการผลิตจะแตกต่างกันตามเทคโนโลยีที่ใช้ผลิตรวมถึงขั้นตอนการควบคุมการผลิตซึ่งจะมีผลถึงความสม่ำเสมอ
  (Consistency) ของคุณภาพคาโปรแลคตัม
  คาโปรแลคตัมที่มีคุณภาพสูงจะมีความสม่ำเสมอในการผลิตและความบริสุทธิ์สูงเหมาะที่จะนำไปใช้เป็นวัตถุดิบในการผลิตเส้นใยที่มีความละเอียดเป็นพิเศษ
  สำหรับบริษัทใช้คาโปรแลคตัมที่มีคุณภาพปานกลาง

  - สารเคมี ได้แก่ ไตเตเนียมไดออกไซด์ น้ำมันเคมี สีย้อม และเคมีภัณฑ์ต่างๆ

  แหล่งที่มาและผู้จำหน่ายวัตถุดิบ

  - คาโปรแลคตัม เป็นวัตถุดิบหลักในการผลิตของบริษัท
  โดยมีสัดส่วนต่อต้นทุนการผลิตรวมสูงกว่าร้อยละ 50
  ซึ่งบริษัทสามารถสั่งซื้อโดยการนำเข้าจากต่างประเทศ ได้แก่ เนเธอร์แลนด์ เยอรมนี โปแลนด์
  และญี่ปุ่น ในลักษณะเกล็ด ในปัจจุบันบริษัททำการสั่งซื้อภายในประเทศจากบริษัท อูเบะ เคมิคอลส์
  (เอเชีย) จำกัด (มหาชน) ในรูปของเหลวเป็นส่วนใหญ่

ราคาวัตถุดิบคาโปรแลคตัมในระยะ 5 ปีที่ผ่านมา

  ----------------- ----------- ----------- ----------- ----------- -----------
  ประเภท            2563/2564   2562/2563   2561/2562   2560/2561   2559/2560

  คาโปรแลคตัม        46.24       38.65       59.05       61.41       56.90
  (บาท/ก.ก.)                                                        
  ----------------- ----------- ----------- ----------- ----------- -----------

ที่มา : บริษัท เอเซียไฟเบอร์ จำกัด (มหาชน)

ปัจจัยที่มีผลกระทบต่อการเคลื่อนไหวของราคาคาโปรแลคตัมในตลาดโลก ได้แก่

  - ความต้องการของผู้ใช้คาโปรแลคตัมเป็นวัตถุดิบหลักในการผลิตของอุตสาหกรรมต่อเนื่องต่าง ๆ
  คือ อุตสาหกรรมสิ่งทอ อุตสาหกรรมผ้าใบเสริมโครงยางรถยนต์ อุตสาหกรรมเส้นใยเดี่ยว
  และอุตสาหกรรมพลาสติกวิศวกรรมและการบรรจุภัณฑ์

- ความสามารถในการผลิตของผู้ผลิตวัตถุดิบที่ใช้ในการผลิตคาโปรแลคตัม

- ราคาน้ำมันในตลาดโลก และวัตถุดิบที่ใช้ในการผลิตคาโปรแลคตัม

  - นอกจากคาโปรแลคตัมที่ใช้เป็นวัตถุดิบแล้ว บริษัทได้สั่งซื้อวัตถุดิบอื่น ๆ ได้แก่
  ไตเตเนียมไดอ๊อกไซด์ น้ำมันเคมี สีย้อม จากทั้งผู้ผลิตในต่างประเทศและผู้นำเข้าในประเทศ
  เพื่อใช้ในกระบวนการผลิตตามขั้นตอนต่าง ๆ

ปัญหาเกี่ยวกับวัตถุดิบ และจำนวนผู้จำหน่ายวัตถุดิบ

  วัตถุดิบหลักในการผลิตคือ คาโปรแลคตัม ซึ่งเป็นสินค้าโภคภัณฑ์
  สามารถหาซื้อได้ทั่วไปในตลาดโลก จำนวนผู้จำหน่ายมีมาก แต่เพื่อจำกัดความหลากหลาย
  ซึ่งอาจส่งผลถึงคุณภาพผลิตภัณฑ์ จึงพยายามจำกัดแหล่งซื้อวัตถุดิบไว้มิให้เกิน 3-4 ราย
  และเนื่องจากกำลังการผลิตในตลาดโลกมีเพียงพอ
  ทำให้บริษัทสามารถจัดวางแผนการซื้อและจัดเก็บได้อย่างเหมาะสม นอกจากนี้
  บริษัทยังสั่งซื้อคาโปรแลคตัมจากบริษัท อูเบะ เคมิคอลส์ (เอเชีย) จำกัด (มหาชน)
  ซึ่งเป็นผู้ผลิตในประเทศ สามารถจัดส่งได้โดยทันที
  ทำให้บริษัทลดภาระการจัดเก็บวัตถุดิบเหลือประมาณ 2 สัปดาห์เท่านั้น

ขั้นตอนและเทคโนโลยีการผลิต

ตารางขั้นตอนการผลิต

[]

การผลิต

ขั้นตอนการผลิตของบริษัทฯ แบ่งออกเป็นฝ่ายต่าง ๆ ดังนี้

1. ฝ่ายผลิตไนล่อน

2. ฝ่ายผลิตเส้นด้าย

3. ฝ่ายผลิตผ้าและย้อมแต่งผ้า

1. ฝ่ายผลิตไนล่อน

แบ่งแยกกระบวนการผลิตเป็น 2 ขั้นตอน คือ

  1.1 การผลิตเม็ดไนล่อน มีระบบการทำงานเป็นระบบอัตโนมัติ โดยเริ่มจากการนำวัตถุดิบ คือ
  คาโปรแลคตัม ซึ่งมีลักษณะเป็นผงเคมีสีขาว สั่งซื้อส่วนใหญ่จากต่างประเทศ นำมาหลอมเหลว
  (Melting) โดยใช้ไอน้ำเพื่อหลอมให้เป็นของเหลว มีจุดหลอมเหลว 69 ํC
  จากนั้นจะถูกนำไปผสมสารเคมี (Mixing) ในถังผสมเคมีซึ่งมีการเติมสารเคมีคือ
  ไตเตเนียมไดออกไซด์ ซึ่งผสมเข้าไปในปฏิกิริยาเคมีทำให้ได้ไนล่อนทึบแสงสีขาว
  โดยจะมีการตีให้เป็นเนื้อเดียวกัน จากนั้นจะปั๊มวัตถุดิบเข้าไปในถังทำปฏิกิริยาเคมี
  (Polymerization) ซึ่งจะได้ไนล่อนออกมา จากนั้นปั๊มดูดที่อยู่ส่วนล่างสุดจะส่งไนล่อน ซึ่งร้อน
  250 ํC ขึ้นไปตามท่อแล้วดันออกไปที่หัวฉีดซึ่งไหลฉีดเป็นเส้นกลมขนาดเส้นขนมจีน
  วิ่งผ่านรางน้ำเย็นซึ่งทำให้เป็นเส้นแข็งจากนั้นส่งเข้าเครื่องตัด (Chip cutting)
  เพื่อทำการตัดออกเป็นเม็ดๆ เม็ดไนล่อนจะถูกส่งไปในถังเพื่อล้างสารเคมีออกไป (Extractor)
  จากนั้นเม็ดไนล่อนจะส่งไปอบให้แห้ง (Drying) ในหม้ออบแล้วนำเม็ดไนล่อนที่ได้ไปเก็บในถังพัก

  บริษัทได้ดำเนินการทดแทนเครื่องอบเม็ดไนล่อน จากเดิมที่ใช้ระบบ Batch มาเป็นระบบต่อเนื่อง
  (Continuous) ทำให้ได้ผลผลิตที่มีคุณภาพต่อเนื่อง และมีความแปรปรวนน้อยที่สุด นอกจากนี้
  ยังเป็นการประหยัดพลังงาน
  เนื่องจากความร้อนจะได้จากน้ำมันร้อนแทนการใช้ขดลวดไฟฟ้าซึ่งมีต้นทุนสูงกว่า

  1.2 การผลิตเส้นใย จะนำเม็ดไนล่อนที่เก็บในถังพัก มาหลอมเหลวอีกครั้งด้วยเครื่องหลอม
  แล้วนำเข้าสู่ขบวนการ Spinning ซึ่งจะอัดเม็ดไนล่อนที่หลอมแล้ว ผ่านไปที่ปั๊มฉีด
  ผ่านหัวฉีดใยที่เรียกว่า “Spinnerette” ซึ่งจะเป็นตัวกำหนดชนิดของเส้นใย
  จากนั้นจะผ่านเข้าสู่ขบวนการ Take-up โดยจะนำเส้นใยที่ผ่านหัวฉีดม้วนเก็บไว้บนแกนที่เครื่อง
  take-up ระหว่างขั้นตอนจะมีการชุบน้ำมันสำหรับหล่อลื่นและลดไฟฟ้าสถิตที่เกิดขึ้น
  และผ่านเข้าห้องตรวจสอบเพื่อชั่งน้ำหนักและตรวจสอบขนาดของเส้นใย
  เส้นใยที่ได้จะส่งไปผลิตเส้นด้าย ผ้า หรือจำหน่ายให้ลูกค้าต่อไป

  2. ฝ่ายผลิตเส้นด้าย

  ฝ่ายผลิตเส้นด้ายจะนำเส้นใยที่ได้นำมาผ่านกรรมวิธีการผลิตแบบการตีเกลียวหลอก (False
  Twister)
  ซึ่งมีลักษณะการทำงานโดยในช่วงแรกเป็นการตีเกลียวให้กับเส้นใยแล้วผ่านการอบด้วยตู้ความร้อนเพื่อทำให้เส้นใยอยู่ตัวหลังจากนั้นจะทำการคลายเกลียวออกทั้งหมดให้เท่ากับการตีเกลียวเข้าไปในช่วงแรก
  และเนื่องจากเส้นใยที่ถูกตีเกลียวแล้วอบด้วยความร้อน
  ทำให้เส้นใยหยิกงอและพองตัวจนกลายเป็นเส้นด้ายยืด จากนั้นจะมีการรวมเส้นด้าย (Ring
  Twister) และตีเกลียวเส้นด้ายเพื่อเพิ่มคุณภาพ จากนั้นจะนำเส้นด้ายยืดไปปั่นขึ้นรูป
  (Reeling) เพื่อทำการย้อมสีต่อไป โดยการย้อมสี (Dyeing) ในแต่ละครั้ง
  ฝ่ายผลิตจะต้องหาน้ำหนักของด้ายที่จะนำมาฟอก เพื่อคำนวณปริมาณสี จากนั้นล้างให้สะอาด
  เติมอุณหภูมิด้วยไอน้ำโดยใช้เวลาย้อม 3-6 ชั่วโมง แล้วแต่ชนิดของสี

  หลังจากการย้อมสี จะทำการกรอด้าย (Winding) เพื่อบรรจุในขนาดที่ต้องการ
  โดยจะมีการเคลือบน้ำมันให้เส้นด้าย เพื่อช่วยลดแรงเสียดสี ป้องกันไฟฟ้าสถิต
  ป้องกันเชื้อราและอื่นๆ
  เมื่อเสร็จสิ้นขบวนการกรอด้ายแล้วจะนำไปบรรจุในตามขนาดและปริมาณหลอด
  เพื่อส่งมอบให้แก่ฝ่ายผลิตอื่นๆ หรือส่งมอบให้แก่ลูกค้าต่อไป

  3. ฝ่ายผลิตผ้าและย้อมแต่งผ้า

  แบ่งแยกกระบวนการผลิตออกเป็น 2 ขั้นตอนคือ

  3.1 ขั้นตอนในการเตรียมเส้นใยก่อนนำขึ้นเครื่องทอ
  โดยจะนำเส้นใยที่ได้จากขั้นตอนการผลิตเส้นใยมาขึ้น Warper
  ซื่งจะทำหน้าที่ดึงเส้นใยพร้อมกันหลายร้อยเส้นจากหลอดผ่านตัวควบคุมความตึงลงสู่ Beam
  จนได้ความยาวที่ต้องการ จากนั้นจะนำเส้นใยที่ได้มาชุบด้วยกาวหรือสารเคมี (Sizing)
  เพื่อทำให้เส้นใยมีความแข็งแรงทนต่อการเสียดสีในการทอ
  โดยการชุบกาวนี้ใช้ลูกกลิ้งนำเส้นใยที่เรียงเป็นเส้นๆ แล้วผ่านลงไปชุบที่ถังกาวอย่างสม่ำเสมอ
  แล้วนำไปอบให้แห้ง (Drying) จากนั้นจะนำเส้นใยจากหลายๆ Beam มารวมกัน โดยเรียกว่า
  Loom Beaming จนได้เป็นม้วนด้ายยืน (การ Beaming คือ การรวม Sizing Beam หลายๆ
  Beam
  เพื่อให้ได้จำนวนเส้นใยตามความกว้างของผ้าที่จะผลิตเส้นใยเหล่านี้จะนำมาใช้เป็นเส้นตามยาวของผ้าเรียกว่า
  “ด้ายยืน” สำหรับ ”ด้ายพุ่ง” ซึ่งเป็นด้ายตามขวางจะนำมาจากฝ่ายผลิตเส้นใยโดยตรง)

  3.2 ขั้นตอนการทอผ้า (Weaving)
  เป็นขั้นตอนที่นำเส้นด้ายยืนจากขั้นตอนการเตรียมการทอมาทอ
  โดยจะเริ่มจากการแยกด้ายออกเป็นเส้นคู่ เส้นคี่
  เพื่อสะดวกต่อการจัดแบ่งเส้นด้ายเป็นด้านบนและด้านล่างสลับกัน (Leasing)
  แล้วส่งไปร้อยลายผ้า (Drawing-in) จากนั้นจะนำไปทำการทอผ้า (Weaving)
  โดยจะทำการสอดด้ายพุ่ง (เส้นใยซึ่งนำมาจากฝ่ายผลิตเส้นใย)
  เข้าระหว่างเส้นด้ายยืนทำให้เกิดการขัดสานของเส้นด้ายตามกลไกของเครื่องทอผ้า
  หลังจากผ่านขบวนการทอแล้วจะนำผ้าที่ได้ไปอบให้แห้ง (Drying)
  แล้วผ่านเข้าขบวนการตรวจสอบ (Inspection) เพื่อทำการตรวจสอบคุณภาพผ้า
  ก่อนส่งให้กับโรงย้อมต่อไป ผ้าที่ได้จะเรียกว่า ผ้าดิบ (Grey Fabric)

  ย้อมแต่งผ้า

  แบ่งแยกกระบวนการผลิตออกเป็น 2 ขั้นตอนคือ

  3.3 ขั้นตอนย้อมผ้า จะเริ่มจากนำผ้าดิบที่ได้จากฝ่ายทอผ้ามาทำการล้างกาวและฝุ่นที่ปะปนออกไป
  (Scouring) จากขบวนการล้างทำความสะอาดทำให้ผ้าดิบหดตัว
  ดังนั้นจะต้องมีการทำให้ผ้าดิบดังกล่าวยืดตัวให้ได้ตามขนาดที่ต้องการ (Pre-Setting)
  โดยจะนำผ้าผ่านเข้าตู้อบที่ตั้งความร้อนไว้ และดึงยืด เมื่อผ้าออกจากตู้อบจะทำให้เย็นลง
  แล้วส่งไปทำการย้อมผ้า (Dyeing) หลังจากย้อมผ้าแล้วจะนำไปทำการอบแห้ง (Drying)
  ซึ่งบริษัทสามารถจำหน่ายเป็นผ้าย้อมได้เลย
  หรืออาจนำไปทำการตกแต่งเพิ่มขึ้นเพื่อให้ได้คุณสมบัติเพิ่มเติมตามที่ลูกค้าต้องการ

  3.4 ขั้นตอนตกแต่ง
  จะเริ่มจากการนำผ้าย้อมที่อบแห้งแล้วนำไปผ่านขั้นตอนเพื่อให้ได้คุณสมบัติตามที่ลูกค้าต้องการ เช่น
  ขั้นตอนการตกแต่งผ้าเพื่อให้เกิดความมันวาวบนผ้า โดยไม่มีการใช้สารเคมีช่วย
  (Calendering) หรือชุบสารเคมีให้สะท้อนน้ำ
  หรือเคลือบผ้าด้วยสารเคมีเพื่อให้มีคุณสมบัติป้องกันน้ำและอากาศทะลุผ่านได้ในระดับตามที่ต้องการ
  (Coating) จากนั้นจะนำผ้าที่เคลือบสารเคมีผ่านเข้าตู้อบเพื่อทำการอบแห้ง (Drying)
  โดยในขณะนั้นจะมีการตรวจสอบและคัดเกรดให้ได้ตามมาตรฐานที่ตั้งไว้ (Inspection)
  และทำการห่อหุ้มม้วนผ้าด้วยพลาสติก
  แล้วนำไปเก็บไว้ในคลังสินค้าเพื่อรอการส่งมอบให้ลูกค้าต่อไป

  ในปัจจุบันจำนวนเครื่องจักรที่ใช้ในการผลิตของบริษัทมีเพียงพอต่อการผลิต
  ที่ก่อให้เกิดการประหยัดจากขนาด (Economies of Scales)
  แต่จากการที่เทคโนโลยีในการผลิตมีการพัฒนาอยู่ตลอดเวลา
  ประกอบกับเครื่องจักรบางส่วนเริ่มล้าสมัยและสภาพการผลิตมีประสิทธิภาพลดลงไม่เอื้ออำนวยต่อสภาพการแข่งขันในด้านคุณภาพ
  เช่น ปัจจุบันบริษัทจึงเริ่มทำการปรับปรุงเครื่องจักรที่ใช้อยู่ในปัจจุบันให้ทันสมัย
  โดยการหาทดแทนและปรับปรุงเครื่องจักรรุ่นเก่าบางส่วน ทั้งนี้
  บริษัทสามารถจัดหาเทคโนโลยีและเครื่องจักรในการผลิตได้ทั่วไป จากประเทศต่าง ๆ ทั่วโลก
  เช่น เยอรมัน ฝรั่งเศส อิตาลี จีนหรือญี่ปุ่น เป็นต้น

  ผลกระทบต่อสิ่งแวดล้อม

  ระบบการผลิตของบริษัทที่มีผลกระทบต่อสิ่งแวดล้อมจะเป็นมลภาวะด้านน้ำเสียซึ่งเกิดจากการย้อมสีเท่านั้น
  โดยบริษัทจะส่งน้ำเสียจากขบวนการผลิตผ่านระบบกำจัดน้ำเสียของนิคมอุตสาหกรรมบางปู
  แต่ทางบริษัทได้ทำการติดตั้งระบบกำจัดน้ำเสียขั้นต้น (Pretreat)
  โดยการกลั่นกรองให้น้ำมีลักษณะใสก่อนจะผ่านเข้าสู่ระบบกำจัดน้ำเสียส่วนกลางของทางนิคมอุตสาหกรรมบางปูต่อไป
  ทั้งนี้การนิคมอุตสาหกรรม จะจัดส่งเจ้าหน้าที่มาจัดเก็บตัวอย่างน้ำทุกสัปดาห์
  แล้วนำตัวอย่างไปวิเคราะห์แล้วจะจัดเก็บค่าใช้จ่ายตามอัตราปนเปื้อนในน้ำเสียที่ปล่อยให้การนิคมอุตสาหกรรมบำบัด

  นอกจากนี้ บริษัทยังมีการนำน้ำใช้แล้วบางส่วนกลับมาใช้ใหม่ โดยผ่านกระบวนการดูดซึมย้อมกลับ
  (Reverse Osmosis) และมีการกับเก็บน้ำฝนมาใช้ได้อีกส่วนหนึ่งด้วย
  เพื่อลดต้นทุนและลดผลกระทบต่อสิ่งแวดล้อม

งานที่ยังไม่ส่งมอบ

- ไม่มี -

สิทธิในการประกอบธุรกิจ

บัตรส่งเสริมการลงทุน

- ไม่มี -

สิทธิอื่น ๆ

- ไม่มี -

3. ปัจจัยความเสี่ยง

นอกจากความเสี่ยงในด้านฐานะการเงินที่ปรากฏในหมายเหตุประกอบงบการเงินขอบผู้สอบบัญชีแล้ว
ปัจจัยความเสี่ยงในเชิงธุรกิจสามารถจำแนกออกได้ดังนี้

1.  ผลิตภัณฑ์ บริษัทผลิตวัสดุสังเคราะห์ไนลอน-6 ซึ่งมีต้นทุนวัตถุดิบที่แพงกว่าใยสังเคราะห์อื่น ๆ
    จึงมีความเสี่ยงที่จะถูกทดแทนสำหรับการใช้งานบางชนิด อย่างไรก็ดี
    ด้วยคุณสมบัติพิเศษของไนลอน ทำให้ยังคงเป็นวัสดุหลักในการใช้งานหลายชนิด เช่นถุงเท้า
    ถุงน่อง ผ้าร่ม ผ้าใบ ผ้าเต๊นท์ แห อวน เป็นต้น
    ประกอบกับกำลังการผลิตไนลอนทั่วโลกมีไม่มากนักและมีการขยายตัวค่อนข้างน้อย
    จึงยังคงมีสมดุลระหว่างอุปสงค์กับอุปทานพอสมควร
    อนึ่งการที่บริษัทยังได้มีการนำวัสดุอื่นเช่นโพลีเอสเตอร์มาใช้ร่วมในการผลิตของบริษัทฯเองบางส่วนอยู่แล้ว
    และยังมีการวิจัยและพัฒนาผลิตภัณฑ์อยู่เสมอ รวมทั้งการลงทุนในเครื่องจักรใหม่ ๆ
    ที่มีความยืดหยุ่นสูง ทำให้ตอบสนองความต้องการของตลาดได้ดีขึ้น
    ผลกระทบในปัจจัยเสี่ยงดังกล่าวจึงลดลง

2.  วัตถุดิบ ต้นทุนวัตถุดิบถือเป็นสัดส่วนที่ใหญ่ที่สุดของใยสังเคราะห์
    ความเคลื่อนไหวของราคาวัตถุดิบ
    ตลอดจนจังหวะการสั่งซื้อย่อมมีผลอย่างมากต่อผลประกอบการ ในระยะนี้
    ราคาวัตถุดิบคาโปรแลคตัมมีความผันผวนมาก บริษัทจึงต้องติดตามข่าวสารอย่างใกล้ชิด
    และยังคงยึดหลักดำเนินการอย่างไม่ประมาท
    โดยไม่ซื้อวัตถุดิบด้วยวิธีให้ส่งสินค้าก่อนตกลงราคาดังเช่นที่ผู้ประกอบการรายใหญ่ ๆ
    ในประเทศอื่นปฏิบัติ แต่จะตกลงราคาที่แน่นอนสำหรับวัตถุดิบที่สั่งซื้อทุกล็อต
    และยังไม่เสนอราคาขายให้ลูกค้าจนกว่าจะรู้ต้นทุนและจัดหาวัตถุดิบได้เพียงพอ
    ทำให้มีความมั่นใจในตัวเลขต้นทุนการผลิตของทุกสินค้าที่บริษัทฯขายไป อนึ่ง
    ความเสี่ยงนี้ได้ถูกกล่าวถึงโดยผู้สอบบัญชีของบริษัทในรายงานของผู้สอบบัญชีปีนี้ไว้แล้วด้วย

3.  การถูกทุ่มตลาดจากต่างประเทศเนื่องจากการปรับลดภาษีขาเข้า
    จากนโยบายภาครัฐที่เร่งดำเนินการปรับโครงสร้างภาษี และลดอัตราภาษีลงตามข้อผูกพัน
    จะทำให้ภาษีขาเข้าของผลิตภัณฑ์ของบริษัททุกชนิดมีการอัตราลดต่ำลงเหลือไม่เกินร้อยละ 5
    ซึ่งเป็นอัตราตามโครงสร้าง อัตราดังกล่าวนี้นับว่าค่อนข้างต่ำเมื่อเทียบกับประเทศคู่แข่ง
    จึงเอื้อให้มีการนำเข้าสินค้าไนลอนจากประเทศที่มีผู้ผลิตใหญ่ ๆ ซึ่งมีศักยภาพสูงกว่า
    และได้เปรียบในเชิงต้นทุน นอกจากนี้
    ความขัดแย้งทางการค้าระหว่างสหรัฐอเมริกากับจีนที่นำไปสู่การขึ้นกำแพงภาษีของสหรัฐฯ
    ยังอาจทำให้ผู้ผลิตในจีนที่เคยส่งสินค้าไปขายในสหรัฐฯ
    ต้องโยกย้ายสินค้ามาขายในตลาดภูมิภาคอาเซียน ก็จะยิ่งเพิ่มอุปทานในตลาดนี้มากขึ้น
    การแข่งขันก็จะรุนแรงขึ้น ในประเด็นนี้ บริษัทได้เน้นย้ำเรื่องการพัฒนาประสิทธิภาพการผลิต
    และลดการใช้ทรัพยากรลงให้น้อยที่สุดเพื่อแข่งขันได้ในด้านต้นทุน
    ขณะเดียวกันก็เน้นการพัฒนาผลิตภัณฑ์ใหม่ ๆ ร่วมกับลูกค้าเพื่อให้ได้สินค้าที่มีคุณสมบัติพิเศษ
    ตรงตามความต้องการของลูกค้า ตลอดจนให้บริการที่ใกล้ชิด สะดวก และรวดเร็ว
    ซึ่งคู่แข่งในต่างประเทศไม่สามารถทำได้ดีเท่า ขณะเดียวกัน บริษัทก็ยังใช้โอกาสที่อากรลดลงนี้
    พยายามเสาะหาวัตถุดิบและสินค้าขั้นกลางจากแหล่งต่าง ๆ
    ที่สามารถนำเข้ามาผลิตเป็นสินค้าสำเร็จรูปได้ด้วยต้นทุนที่ต่ำลงอยู่เสมอ

4.  ความเสี่ยงเรื่องค่าเงินบาท จากความผันผวนของเงินบาทอย่างรุนแรงในช่วงที่ผ่านมา
    ส่งผลกระทบถึงอุตสาหกรรมหลายชนิด รวมทั้งอุตสาหกรรมเครื่องนุ่งห่ม รองเท้า เฟอร์นิเจอร์
    อาหาร ฯลฯ ซึ่งส่วนใหญ่เป็นอุตสาหกรรมที่มีต้นทุนเป็นเงินบาทในสัดส่วนที่สูง สำหรับบริษัทฯ
    ต้นทุนวัตถุดิบซึ่งเป็นสัดส่วนที่ใหญ่นั้น ซื้อขายกันเป็นเงินดอลล่าร์
    ทั้งส่วนที่นำเข้าและส่วนที่ซื้อในประเทศ จึงมีความเสี่ยงในด้านนี้ค่อนข้างน้อย
    โดยเฉพาะบริษัทฯ
    มียอดขายส่งออกเป็นเงินดอลล่าร์ในระดับใกล้เคียงกับยอดซื้อวัตถุดิบในแต่ละเดือน
    จึงแทบไม่มีความเสี่ยงในด้านนี้เลย แต่บริษัทฯ ก็มิได้ประมาท
    โดยในช่วงที่มีความผันผวนมากก็จะทำการซื้อขายดอลล่าร์ล่วงหน้าสำหรับส่วนต่างระหว่างด้านรายรับและรายจ่ายเพื่อรักษาสมดุลในแต่ละช่วงเวลา
    ซึ่งเป็นมาตรการที่ได้ผล และมีค่าใช้จ่ายต่ำ

5.  ความเสี่ยงเรื่องบุคลากร
    ในระยะสองสามปีที่ผ่านมามีบุคลากรของบริษัทในระดับผู้บริหารได้ถึงกำหนดเกษียณอายุหลายคน
    จึงเป็นประเด็นที่ก่อให้เกิดความเสี่ยงในการดำเนินธุรกิจ ไม่ว่าจะเป็นการสูญเสียประสบการณ์
    องค์ความรู้ และประสิทธิภาพการทำงาน
    อีกทั้งอุตสาหกรรมสิ่งทอในปัจจุบันไม่อาจดึงดูดบุคลากรชั้นแนวหน้าจากสถานศึกษาหรืออุตสาหกรรมอื่น
    ๆ บริษัทตระหนักถึงความเสี่ยงในเรื่องนี้ จึงพยายามสร้างบุคลากรรุ่นใหม่มารองรับจากภายใน
    สำหรับบางหน่วยงานที่บุคลากรรุ่นใหม่ยังไม่สามารถสานงานต่อได้
    ก็ได้ใช้วิธีต่ออายุเกษียณออกไป
    ซึ่งก็ได้รับความร่วมมือที่ดีจากพนักงานผู้ที่ยังมีสุขภาพดีและพร้อมจะทำงานต่อ

6.  ความเสี่ยงเชิงธุรกิจ ประกอบด้วยความเสี่ยงต่อข้อบังคับและกฎหมาย
    ความเสี่ยงของตัวสินค้าต่อผู้บริโภค ความเสี่ยงในด้านชื่อเสียง ตลอดจนความเสี่ยงอื่น ๆ นั้น
    ทางบริษัทกำลังศึกษาที่จะมีระบบการประเมินภายในเพื่อให้สอดคล้องกับเป้าหมายการลดความเสี่ยงในองค์กร

7.  ความเสี่ยงโรคระบาดโควิด-19 และโรคอุบัติใหม่ การแพร่ระบาดของโรคโควิด-19
    ทำให้บริษัทต้องมีมาตรการป้องกันผู้ติดเชื้อเข้าสู่สำนักงานหรือโรงงาน
    โดยการบังคับใส่หน้ากากอนามัยและทำการตรวจวัดไข้ก่อนเข้าบริเวณสำนักงานและโรงงานทุกคน
    ส่วนที่ทำงานมีการรักษาระยะห่างอยู่แล้วเนื่องจากจำนวนพนักงานน้อยลงกว่าเดิมมาก
    เพื่อให้การคัดแยกผู้ติดเชื้อออกจากผู้ไม่ติดเชื้อมีประสิทธิภาพ บริษัทยังได้จัดชุดตรวจเชื้อ แบบ
    ATK และอุปกรณ์วัดระดับออกซิเจนในเลือดเพื่อตรวจหาผู้ติดเชื้อเป็นระยะ ๆ
    สำหรับพนักงานที่ป่วยหรือมีอาการ
    บริษัทมีแพทย์และพยาบาลประจำห้องพยาบาลที่สามารถทำการคัดกรองผู้ป่วยโรคติดต่อเพื่อดำเนินการตามขั้นตอนต่อไป
    ขณะนี้พนักงานบริษัทอยู่ระหว่างทยอยเข้ารับการฉีดวัคซีนป้องกันโรคโควิด-19 ที่ทางการจัดให้
    นอกจากนี้ บริษัทยังมีการตรวจสุขภาพพนักงานทุกปีโดยสถานพยาบาลที่ได้การรับรองคุณภาพ

+-----------+------+----+----+-----+----------------------+--------+
| ความเสี่ยง  | ปร   | โ  | ผ  | ควา | มาตรการลดความเสี่ยง    | ความเส |
|           | ะเภท | อก | ลก | มเส |                      | ี่ยงหลังม |
|           |      | าส | ระ | ี่ยงก |                      | าตรการ |
|           |      |    | ทบ | ่อนม |                      |        |
|           |      |    |    | าตร |                      |        |
|           |      |    |    | การ |                      |        |
+-----------+------+----+----+-----+----------------------+--------+
| ผลิตภัณฑ์    | ปฏิบ  | 3  | 4  | 3x4 | วัสดุใหม่ สินค้าใหม่       | 2x2=4  |
|           | ัติการ |    |    | =12 |                      |        |
+-----------+------+----+----+-----+----------------------+--------+
| วัตถุดิบ     | กา   | 3  | 3  | 3x  | การซื้อวัตถุดิบ           | 2x2=4  |
|           | รเงิน |    |    | 3=9 | การเสนอราคาผลิตภัณฑ์    |        |
+-----------+------+----+----+-----+----------------------+--------+
| กา        | กา   | 2  | 3  | 2x  | การติดตามข่าว          | 2x2=4  |
| รถูกทุ่มตลาด | รเงิน |    |    | 3=6 | การปรับปรุงต้นทุน        |        |
+-----------+------+----+----+-----+----------------------+--------+
| ค         | กา   | 3  | 3  | 3x  | การเสนอราคาผลิตภัณฑ์    | 2x2=4  |
| ่าเงิน(อัตรา | รเงิน |    |    | 3=9 | การประกันความเสี่ยง     |        |
| แลกเปลี่ยน) |      |    |    |     |                      |        |
+-----------+------+----+----+-----+----------------------+--------+
| บุคลากร    | ปฏิบ  | 4  | 3  | 4x3 | การสร้างบุคลากรใหม่     | 2x2=4  |
|           | ัติการ |    |    | =12 | การต่อเกษียณ           |        |
+-----------+------+----+----+-----+----------------------+--------+
| ธุรกิจ      | ควา  | 2  | 3  | 2x  | คณะกรรมการความเสี่ยง   | 2x3=6  |
|           | มสอด |    |    | 3=6 | (อยู่ระหว่างดำเนินการ)   |        |
|           | คล้อง |    |    |     |                      |        |
+-----------+------+----+----+-----+----------------------+--------+
| โรคระบาด  | ปฏิบ  | 4  | 3  | 4x3 | มาตรการคัดกรอง ป      | 3x2=6  |
|           | ัติการ |    |    | =12 | ้องกัน และการตรวจสุขภาพ |        |
+-----------+------+----+----+-----+----------------------+--------+

4. สินทรัพย์ที่ใช้ในการประกอบธุรกิจ

ที่ดิน อาคาร และเครื่องจักร ณ 30 มิถุนายน 2564

+----------+-----------+------+--------+------+-----+----------------+
| รายการ   | สถานที่ตั้ง   | พื้นที่ใ | วัตถ    | ระยะ | ม   | ภาระจำนองของ   |
|          |           | ช้สอย | ุประสงค | เวลา | ูลค่า |                |
|          |           |      | ์และประ |      | ทาง | สินทรัพย์         |
|          |           |      | เภทการ | การใ | บัญชี |                |
|          |           |      | ถือครอง | ช้งาน |     |                |
|          |           |      |        | เฉลี่ย | (ล  |                |
|          |           |      |        |      | ้านบ |                |
|          |           |      |        | ที่เห  | าท) |                |
|          |           |      |        | ลือ** |     |                |
|          |           |      |        | (ปี)  |     |                |
+----------+-----------+------+--------+------+-----+----------------+
| 1. ที่ดิน   | นิคมอุตสา   | 105  | ซื้อเ    | -    | 705 | ปรา            |
|          | หกรรมบางปู | ไร่   | พื่อสร้าง |      | .44 | ศจากภาระผูกพันใด |
|          |           | 1งาน | โรงงาน |      |     | ๆ              |
|          |           | 20   |        |      |     |                |
|          |           | ต    |        |      |     |                |
|          |           | ร.ว. |        |      |     |                |
+----------+-----------+------+--------+------+-----+----------------+
| 2. อาคาร |           |      | ซื้อเพื่อ  |      |     |                |
|          |           |      |        |      |     |                |
|          |           |      | ใช้ดำเ  |      |     |                |
|          |           |      | นินธุรกิจ |      |     |                |
+----------+-----------+------+--------+------+-----+----------------+
| 2.1      | 3         | 886  |        | 0.00 | 0   | ปรา            |
| สำ       | 3/133-136 | ต    |        |      | .00 | ศจากภาระผูกพันใด |
| นักงานใหญ่ | ถ.สุรวงศ์   | ร.ม. |        |      |     | ๆ              |
|          |           |      |        |      |     |                |
|          | เขตบางรัก  |      |        |      |     |                |
|          | กรุงเทพฯ   |      |        |      |     |                |
+----------+-----------+------+--------+------+-----+----------------+
| 2.2      | 406-7 หมู่  |      |        |      |     | ปรา            |
| โรงงาน   | 7 ถ.สุขุมวิท |      |        |      |     | ศจากภาระผูกพันใด |
|          |           |      |        |      |     | ๆ              |
+----------+-----------+------+--------+------+-----+----------------+
| -อาค     | ต.บางปูใหม่ | 32   |        | 0    | 0   |                |
| ารโรงงาน | อ.เมืองฯ   | ,458 |        | ..00 | .00 |                |
|          |           | ต    |        |      |     |                |
|          |           | ร.ม. |        |      |     |                |
+----------+-----------+------+--------+------+-----+----------------+
| -คลังสินค้า | จ.ส       | 5    |        | 0.00 | 0   |                |
|          | มุทรปราการ | ,128 |        |      | .00 |                |
|          |           | ต    |        |      |     |                |
|          |           | ร.ม. |        |      |     |                |
+----------+-----------+------+--------+------+-----+----------------+
| -อาคารอื่น |           | 4    |        | 8.56 | 1   |                |
|          |           | ,068 |        |      | .77 |                |
|          |           | ต    |        |      |     |                |
|          |           | ร.ม. |        |      |     |                |
+----------+-----------+------+--------+------+-----+----------------+
| 3.       |           |      | ปรับปรุง |      |     |                |
| ส        |           |      |        |      |     |                |
| ่วนปรับปรุง |           |      | เพ     |      |     |                |
|          |           |      | ื่อใช้ดำเ |      |     |                |
| อาคาร    |           |      | นินธุรกิจ |      |     |                |
+----------+-----------+------+--------+------+-----+----------------+
| 3.1      |           |      |        | 0.00 | 0   | ปรา            |
| สำ       |           |      |        |      | .00 | ศจากภาระผูกพันใด |
| นักงานใหญ่ |           |      |        |      |     | ๆ              |
+----------+-----------+------+--------+------+-----+----------------+
| 3.2      |           |      |        |      |     | ปรา            |
| โรงงาน   |           |      |        |      |     | ศจากภาระผูกพันใด |
|          |           |      |        |      |     | ๆ              |
+----------+-----------+------+--------+------+-----+----------------+
| -อาค     |           |      |        | 5.42 | 2   |                |
| ารโรงงาน |           |      |        |      | .28 |                |
+----------+-----------+------+--------+------+-----+----------------+
| -คลังสินค้า |           |      |        | 0.00 | 0   |                |
|          |           |      |        |      | .00 |                |
+----------+-----------+------+--------+------+-----+----------------+
| -อาคารอื่น |           |      |        | 0.00 | 0   |                |
|          |           |      |        |      | .00 |                |
+----------+-----------+------+--------+------+-----+----------------+

** ระยะเวลาการใช้งานเฉลี่ยที่เหลือคำนวณจาก
มูลค่าสินทรัพย์ทางบัญชีที่เหลือหารด้วยค่าเสื่อมราคาต่อปีของสินทรัพย์นั้น ๆ

  เครื่องจักรและอุปกรณ์ ณ 30 มิถุนายน 2564

+---------------+--------------+-----------+------------+------------+
| รายการ        | อายุการใ      | ระยะเ     | ราคาท      | มูลค่าตามบัญชี |
|               | ช้งานทั้งหมด(ปี) | วลาที่ใช้แล้ว | ุนของสินทรัพย์ |            |
|               |              | (ปี)       |            | (ล้านบาท)   |
|               |              |           | (ล้านบาท)   |            |
+---------------+--------------+-----------+------------+------------+
| 1. เครื่องจักร   |              |           |            |            |
+---------------+--------------+-----------+------------+------------+
| 1.1 Filament  |              |           |            |            |
| Factory       |              |           |            |            |
+---------------+--------------+-----------+------------+------------+
| -Filament     | 5 - 15       | 17 – 49   | 672.64     | 6.28       |
+---------------+--------------+-----------+------------+------------+
| -Filament     | 5 - 10       | 14 – 49   | 195.71     | 0.19       |
| (POY)         |              |           |            |            |
+---------------+--------------+-----------+------------+------------+
| -Filament     | 5 - 10       | 14 – 49   | 186.77     | 0.84       |
| (FDY)         |              |           |            |            |
+---------------+--------------+-----------+------------+------------+
| 1.2 Texturing |              |           |            |            |
| Factory       |              |           |            |            |
+---------------+--------------+-----------+------------+------------+
| -Texturing    | 5 – 15       | 16 – 48   | 242.04     | 0.40       |
+---------------+--------------+-----------+------------+------------+
| -Yarn Dyeing  | 5 – 10       | 14 – 36   | 67.49      | 1.03       |
+---------------+--------------+-----------+------------+------------+
| 1.3 Taffeta   |              |           |            |            |
| Factory       |              |           |            |            |
+---------------+--------------+-----------+------------+------------+
| -Taffeta      | 5 – 10       | 28 – 36   | 269.83     | 0.73       |
| Weaving       |              |           |            |            |
+---------------+--------------+-----------+------------+------------+
| -Taffeta      | 5 – 10       | 28 – 36   | 326.06     | 0.10       |
| Dyeing        |              |           |            |            |
+---------------+--------------+-----------+------------+------------+

5. ข้อพิพาททางกฎหมาย

- ไม่มี -

ข้อมูลทั่วไปและข้อมูลสำคัญอื่น

ชื่อบริษัทบริษัท : บริษัท เอเซียไฟเบอร์ จำกัด (มหาชน)

เลขทะเบียนบริษัท : 0107536001630

  ประเภทธุรกิจ : ผลิตและจำหน่ายผลิตภัณฑ์ ดังนี้

1. เม็ดไนล่อน

2. เส้นใยไนล่อน

3. เส้นด้ายไนล่อนยืดทั้งชนิดขาว/ย้อมสี

4. ผ้าทอจากเส้นใยสังเคราะห์ทั้งชนิดที่เป็นผ้าดิบ / ผ้าย้อมสี / ผ้าตกแต่งสำเร็จ

ที่ตั้งสำนักงานใหญ่ : 33/133-136 ถนนสุรวงศ์ แขวงสุริยวงศ์ เขตบางรัก กรุงเทพฯ 10500

  โทรศัพท์ (66) 0-2632-7071-85

  โทรสาร (66) 0-2236-1982

ที่ตั้งโรงงาน : 406-7 หมู่ 7 ถนนสุขุมวิท กม.33.5 ตำบลบางปูใหม่ อำเภอเมือง

จังหวัดสมุทรปราการ 10280

  โทรศัพท์ (66) 0-2323-9692

โทรสาร (66) 0-2323-9577

Homepage : http://www.asiafiber.com

E-mail : sales@asiafiber.com

จำนวนและชนิดของหุ้นที่จำหน่ายแล้ว หุ้นสามัญที่ออกและชำระเต็มมูลค่าแล้ว 45,574,266 หุ้น

บุคคลอ้างอิงอื่น ๆ

นายทะเบียน บริษัท ศูนย์รับฝากหลักทรัพย์(ประเทศไทย) จำกัด

93 ชั้น 14 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ : 0-2009-9000 โทรสาร : 0-2009-9992

ผู้สอบบัญชี บริษัท สำนักงานสอบบัญชี ซี แอนด์ เอ จำกัด

53 ถนนนราธิวาสราชนครินทร์ แขวงช่องนนทรี เขตยานนาวา กรุงเทพมหานคร 10120

โทรศัพท์ : 0-2678-0750-4 โทรสาร : 0-2678-0661 ผู้สอบบัญชี : นางจินตนา
เตชะมนตรีกุล, นางสาวจินตนา มหาวนิช

ทะเบียนเลขที่ : 5131, 4687

ที่ปรึกษากฎหมาย บริษัท เอแอลดีที่ปรึกษากฎหมายและนักสืบ จำกัด

111/93 ราชดำเนินคอนโดมิเนียม ถนนนครสวรรค์ เขตป้อมปราบฯ กรุงเทพฯ 10100

โทรศัพท์ : 0-2629-9917 โทรสาร : 0-2629-8590

นิติบุคคลที่บริษัทไปลงทุนตั้งแต่ร้อยละ 10 ขึ้นไปของจำนวนหุ้นที่จำหน่ายแล้ว

ชื่อนิติบุคคล บริษัท ครัยโอไทย จำกัด

ที่อยู่ 60/12 หมู่ที่ 2 ถนนพหลโยธิน ตำบลคลองหนึ่ง อำเภอคลองหลวง จังงหวัดปทุมธานี 12120

โทรศัพท์ 0-2901-3700-4

โทรสาร 0-2901-3705

ประเภทธุรกิจ พลังงาน

ทุนชำระแล้ว 190,000,000.00 บาท

สัดส่วนการถือหุ้น 15%